title: Kosti Sironen

text: Sironen on toiminut freelancer aikuisopettajana ja kirjailijana. Hän on opettanut luovaa kirjoittamista ja kirjallisuutta työväen- ja kansalaisopistoissa, kansanopistoissa, kesäylipistossa, Teknillisessä korkeakoulussa ja muissa opistoissa eri puolilla Suomea 1970-luvulta alkaen. Sironen on ollut kirjallisuuden ja opettamisen sekatyöläinen. Nuorempana hän on tehnyt myös ruumiillisia töitä.


title: Kosti Sironen

text: Sironen on julkaissut useita runokokoelmia ja yhden romaanin.


title: Kosti Sironen

text: Vuonna 2014 Sironen sai puolikkaan valtion taiteilijaeläkkeestä.


title: Uinnin lyhyen radan Euroopan-mestaruuskilpailut 2002

text: Uinnin lyhyen radan Euroopan-mestaruuskilpailut järjestettiin vuonna 2002 kuudennen kerran. Kilpailut pidettiin Saksan Riesassa 12.–15. joulukuuta. Kilpailujen järjestäjänä toimi Euroopan uimaliitto LEN.


text: Isäntämaa


title: Jarno Kärki

text: Jarno Henrik Kärki (s. 13. lokakuuta 1994 Pori) on suomalainen jääkiekkoilija, joka pelaa Sveitsin National Leaguen EHC Bielissä. Hän on pelipaikaltaan vasen laitahyökkääjä, mutta Kärki osaa pelata myös keskellä.


title: Jarno Kärki

text: Kärki on Porin Ässien kasvatti. Hän toimi kaudella 2009–2010 joukkueen C-nuorten varakapteenina ja oli Ässien paras pistemies ja syöttäjä runkosarjassa tehoilla 12+29=41. Kaudella 2011–2012 Kärki toimi joukkueen B-nuorten kapteenina. Hän voitti koko B-nuorten SM-sarjan runkosarjan piste- ja syöttöpörssin tehoilla 18+32=50 ja palkittiin pistepörssivoitostaan kauden päätteeksi Matti Hagman -palkinnolla. Kärki oli Ässien paras pistemies myös kevään 2012 pudotuspeleissä tehoilla 3+4=7.


title: Jarno Kärki

text: Kesäkuussa 2012 Kärki teki kolmivuotisen sopimuksen Ässien SM-liigajoukkueen kanssa. Hän pelasi kaksi ensimmäistä sopimuskauttaan vielä kokonaan joukkueen A-nuorissa. Kaudella 2012–2013 Kärki oli Ässien paras syöttäjä ja kolmanneksi paras pistemies tehoilla 7+22=29. Kaudella 2013–2014 hän oli joukkueen paras syöttäjä ja toiseksi paras pistemies tehoilla 15+33=48. Kevään 2014 pudotuspeleissä Kärki oli Ässien paras pistemies, maalintekijä ja syöttäjä tehoilla 6+9=15. Hän jakoi pistepörssin toisen sijan Bluesin Iikka Kangasniemen kanssa edellään vain Bluesin Peter Tiivola. Kärki voitti kauden päätteksi A-nuorten SM-pronssia.


title: Jarno Kärki

text: Kärki teki SM-liigadebyyttinsä kauden 2014–2015 avausottelussa 11. syyskuuta 2014 vieraissa paikallisvastustaja Rauman Lukkoa vastaan. Hän sai ottelussa jääaikaa 13.35 minuuttia. Liigauransa avausmaalin Kärki teki seuraavassa ottelussa 13. syyskuuta 2014 JYPiä vastaan. Hänen osumansa jäi Ässien 3–0-voittoon päättyneen ottelun avaus- ja voittomaaliksi. Kärki palkittiin ottelun "Ilta-Sanomien" yhden tähden tähtipelaajana ja Rauli Raitanen palkitsi hänet ottelun legendojen tähtien ykköstähtenä. Lokakuussa 2014 Kärki teki kaksivuotisen jatkosopimuksen Ässien kanssa. Yhteensä hänen tulokaskautensa toi 57 runkosarja- ja kahdessa playoff-ottelussa tehot 13+7=20. Kärki voitti SM-liigan tulokkaiden maalipörssin ja oli Ässien kolmanneksi paras maalintekijä. Kaudella 2015–2016 hän oli joukkueen paras pistemies tehoilla 17+19=36.


title: Jarno Kärki

text: Vitjaz Podolsk varasi Kärjen 77. pelaajana . Kaudella 2016–2017 hän oli tehoilla 12+15=27 Ässien kolmanneksi paras pistemies Jussi Makkosen kanssa. Kärki jakoi joukkueen sisäisen tehotilaston voiton Niko Ojamäen kanssa lukemalla +9.


title: Jarno Kärki

text: Kaudeksi 2017–2018 Kärki siirtyi kaksivuotisella sopimuksella Tapparaan. Hänen alkukautensa sujui kuitenkin heikosti, kun Kärki teki pelaamassaan 19 runkosarjaottelussa vain yhden syöttöpisteen ja seitsemässä Mestarien liigan ottelussa kaksi maalia. Hänen sopimuksensa purettiin yhteisymmärryksessä marraskuussa 2017. Seuraavana päivänä Kärjen vahvistettiin palaavaan loppukauden sopimuksella kasvattajaseuraansa Ässiin. Kärki oli tehoilla 14+14=28 joukkueen toiseksi paras maalintekijä ja neljänneksi paras pistemies. Pudotuspeleissä hän oli tehoilla 3+1=4 Ässien paras maalintekijä ja jakoi joukkueen sisäisen pistepörssin voiton Antoine Laganièren ja Matti Kuparisen kanssa. Tammikuussa 2018 Kärki teki Ässien kanssa kaksivuotisen jatkosopimuksen.


title: Jarno Kärki

text: Kärki teki kaudella 2018–2019, 2. marraskuuta 2018 vieraissa Tampereen Ilvestä vastaan liigauransa ensimmäisen kypärätempun. Hänen ensimmäinen osumansa syntyi ylivoimalla, kuten myös Kärjen kolmas osuma, joka ratkaisi Ässille 2–3-voiton jatkoajalla ajassa 62.15. Hänet valittiin ottelun Alumnien tähtien ykköstähdeksi. Kärki johti 30 osumallaan Ässien sisäistä maalipörssiä, kunnes tammikuussa 2018 hänen sopimuksensa joukkueen kanssa kuitenkin purettiin yhteisymmärryksessä. Ässät oli sarjataulukossa viimeisenä ja Kärjelle avautui mahdollisuus siirtyä ulkomaille. Seura kauppasi hänet loppukauden kattavalla sopimuksella Sveitsin National Leaguen EHC Bieliin.


title: Jarno Kärki

text: Kärki on pelannut Suomen A-maajoukkueessa kolme ottelua tehden yhden maalin. Hän teki A-maajoukkuedebyyttinsä Sweden Hockey Gamesin 9. helmikuuta 2017 Pietarissa pelatussa avausottelussa Venäjää vastaan. Kärjen ensimmäinen A-maajoukkuemaali syntyi samassa turnauksessa hänen kolmannessa ottelussaan 12. helmikuuta 2017 Göteborgissa isäntämaa Ruotsia vastaan.


title: Nick Viergever

text: Nick Viergever (s. 3. elokuuta 1989 Capelle aan den IJssel) on alankomaalainen jalkapalloilija, joka edustaa Eredivisiessä pelaavaa Ajaxia. Pelipaikaltaan Viergever on puolustaja tai puolustava keskikenttäpelaaja. Hän on pelannut kaksi ottelua Alankomaiden jalkapallomaajoukkueessa.


title: Nick Viergever

text: Sparta Rotterdamin kasvatti Viergever teki debyyttinsä tuolloin Eredivisiessä pelanneessa Spartan ykkösjoukkueessa kaudella 2008-09. Kaudeksi 2010-11 Viergever siirtyi AZ:n riveihin. Hänet valittiin seuran varakapteeniksi kaudeksi 2012-13, kun Rasmus Elm ja Niklas Moisander jättivät seuran. Kapteenina toimi tuolloin Maarten Martens. Martensin loukkaannuttua Viergever kipparoi kuitenkin AZ:aa suurimman osan kaudesta. Kesällä 2014 Viergever siirtyi Alankomaiden suurseuraan Ajaxiin.


title: Nick Viergever

text: Viergever edusti Alankomaiden alle 21-vuotiaiden maajoukkuetta vuosina 2009-2010. Hän debytoi Alankomaiden jalkapallomaajoukkueessa Belgiaa vastaan elokuussa 2012. Tämä on tähän mennessä Viergeverin uran ainoa A-maaottelu.


title: Vasili Sidorenko

text: Vasili Sidorenko (; s. 1. toukokuuta 1961 Volgograd) on venäläinen moukarinheittäjä. Hän voitti pronssia vuoden 1997 MM-kisoista Ateenata tuloksella 80.76. Sidorenko voitti myös kultaa 1994 EM-kisoissa Helsingissä. Sidorenko osallistui urallaan kaksiin kesäolympialaisiin, joissa hänen paras sijoituksensa oli vuoden 1996 kisojen kahdestoista eli finaalin viimeinen tila. Sidorenkon ennätys on vuonna 1992 Krasnodarissa heitetty 82.54.


title: Teemu Vuorisalo

text: Teemu Ilmari Vuorisalo (s. 3. helmikuuta 1995 Pori) on suomalainen jääkiekkopuolustaja, joka pelaa SM-liigajoukkue Porin Ässissä. Hän laukoo oikealta.


title: Teemu Vuorisalo

text: Vuorisalo on Porin Ässien oma kasvatti. Hän toimi kaudella 2010–2011 joukkueen C-nuorten varakapteenina ja oli Ässien tehokkain puolustaja sekä SM-karsinnoissa että runkosarjassa. Vuorisalo voitti kauden päätteeksi C-nuorten SM-pronssia. Kaudella 2011–2012 hän oli Ässien B-nuorten toiseksi paras pistemies Jarno Kärjen jälkeen. Vuorisalo sijoittui tehoilla 11+16=27 B-nuorten SM-sarjan puolustajien pistepörssissä toiseksi Jokereiden Jere Sneckin jälkeen.


title: Teemu Vuorisalo

text: Kesäkuussa 2012 Vuorisalo teki kolmivuotisen sopimuksen Ässien SM-liigajoukkueen kanssa. Hän pelasi kaksi ensimmäistä sopimuskauttaan kuitenkin vielä pelkästään seuran juniorijoukkueissa. Vuorisalo teki liigadebyyttinsä kauden 2014–2015 avausottelussa 11. syyskuuta 2014 vieraissa paikallisvastustaja Rauman Lukkoa vastaan. Hän sai ottelussa jääaikaa kahdeksan sekuntia. Liigauransa avausmaalin Vuorisalo teki 6. maaliskuuta 2015 Espoo Bluesia vastaan. Hänen osumansa jäi Ässien 4–3-voittoon päättyneen ottelun ratkaisumaaliksi. Marraskuussa 2014 Vuorisalo teki kaksivuotisen jatkosopimuksen Ässien kanssa. Yhteensä hänen tulokaskautensa toi 22 runkosarja- ja kahdessa playoff-ottelussa tehot 1+3=4. Vuorisalo pelasi miesten pelejä myös 13 ottelua lainalla Mestis-joukkue TuTossa.


title: Teemu Vuorisalo

text: Ensimmäisellä kokonaisella SM-liigakaudellaan 2015–2016 Vuorisalo teki 54 runkosarjaottelussa tehot 3+5=8. Kaudella 2016–2017 hän jäi Ässissä varsin pieneen rooliin, eikä mahtunut kokoonpanoon enää pudotuspeleissä. Helmikuussa 2017 Vuorisalo teki joukkueen kanssa vuoden mittaisen jatkosopimuksen. Kaudella 2017–2018 Vuorisalo kärsi loukkaantumisista pelaten vain 29 runkosarjaottelua. Hän pelasi kauden aikana myös kolme ottelun lainalla Mestis-joukkue Savonlinnan Pallokerhossa marras-joulukuun 2017 vaihteessa. Huhtikuussa 2018 Vuorisalo teki kaksivuotisen jatkosopimuksen Ässien kanssa.


title: Teemu Vuorisalo

text: Vuorisalo putosi viimeisten joukossa alle 20-vuotiaiden MM-joukkueesta vuoden 2015 turnaukseen. Hän on kuulunut myös alle 20-vuotiaiden maajoukkueen kapteenistoon. Yhteensä Vuorisalo on pelannut 14 nuorten ja neljä poikien maaottelua.


title: Teemu Vuorisalo

text: Vuorisalon serkku Mika Halava pelasi omalla urallaan hyökkääjänä 20 SM-liigaottelua. Vuorisalo otti kesken kauden 2017–2018 käyttöönsä Halavan Sportissa ja Kärpissä käyttämän pelinumeron 91, kun Sakari Salminen palasi Ässiin ja otti käyttöön hänen käyttämänsä Salmisen vanhan pelinumeron 23.


title: Mike Williamson

text: Michael James "Mike" Williamson (s. 8. marraskuuta 1983 Stoke-on-Trent, Englanti) on englantilainen jalkapalloilija, joka edustaa Valioliigassa pelaavaa Newcastle Unitedia. Pelipaikaltaan hän on keskuspuolustaja. Williamson on 194 senttimetriä pitkä.


title: Mike Williamson

text: Torquay Unitedin kasvatti Williamson debytoi Torquayssa vuonna 2001, kun seura pelasi Englannin Kakkosliigassa. Vuodet 2001-2005 hän edusti Southampton FC:tä, mutta ei saanut seurassa pelipaikkaa ja jäi kokonaan ilman otteluita oltuaan myös lainalla alemman sarjatason seuroissa. Vuodet 2005-2009 Williamson pelasi Wycombe Wanderersissa, jossa pelejä kertyi 144 ja maalejakin 10 Vuosina 2009-2010 hän edusti sekä Watford FC:tä että Portsmouth FC:tä. Tammikuussa 2010 Williamson siirtyi tuolloin Englannin Mestaruussarjassa pelanneeseen Newcastle Unitediin. Seura nousi keväällä Valioliigaan. Ennen pitkää Williamsonista tuli Newcastlen avauksen toppari Fabricio Coloccinin rinnalle. Keväällä 2014 jotkut jopa vaativat häntä Englannin jalkapallomaajoukkueeseen saman kesän MM-kisoihin. Toukokuussa 2014 Newcastlen fanit valitsivat Williamsonin joukkueen kauden pelaajaksi. Uransa ensimmäisen Valioliiga-osuman ja samalla avausosumansa Newcastlen paidassa Williamson teki elokuussa 2014 3-3-tasapelissä Crystal Palace FC:tä vastaan.


title: Pirkko-Sanna Heinonen

text: Pirkko-Sanna Heinonen (s. 11. syyskuuta 1944 Varkaus) on suomalainen lasten- ja nuortenkirjailija.


title: Uinnin lyhyen radan Euroopan-mestaruuskilpailut 2003

text: Uinnin lyhyen radan Euroopan-mestaruuskilpailut järjestettiin vuonna 2003 seitsemännen kerran. Kilpailut pidettiin Irlannin Dublinissa 11.–14. joulukuuta. Kilpailujen järjestäjänä toimi Euroopan uimaliitto LEN.


text: Isäntämaa


title: Ari Koskinen

text: Ari Päiviö Koskinen (25. syyskuuta 1939 Helsinki – 2012) oli suomalainen dramaturgi, suomentaja ja kirjailija.


title: Ari Koskinen

text: Koskinen toimi Yleisradiossa useiden radiokuunnelmien dramaturgina. Hän suomensi myös kuunnelmia ja kirjoitti itsekin radiokuunnelmia ja tv-näytelmiä.


title: Kroger

text: The Kroger Company on yhdysvaltalainen päivittäistavaroiden vähittäiskauppayritys, jonka osake noteerataan New Yorkin pörssissä. Sen on perustanut Bernard Kroger vuonna 1883 Ohion osavaltion Cincinnatissa, jossa yrityksen pääkonttori yhä sijaitsee. Liikevaihdoltaan Kroger oli vuonna 2013 Yhdysvaltain suurin supermarketketju, toiseksi suurin vähittäiskauppayritys Walmartin jälkeen ja 23:nneksi suurin yritys. Kroger oli myös maailman viidenneksi suurin vähittäiskaupan yritys. Krogerilla on suoraan tai tytäryhtiöidensä kautta hallussaan noin 2 600 myymälää.


title: Kroger

text: Krogerilla on vähittäiskauppatoimintaa 31 Yhdysvaltain osavaltiossa, lähinnä keskilännessä ja etelävaltioissa. Niihin kuuluu supermarketeja, laatikkomyymälöitä, tavarataloja, pitkään auki olevia pikkumyymälöitä sekä ostoskeskusten korumyymälöitä. Tytäryhtiöiden kautta yritys on toimii muun muassa Kalifornian markkinoilla.


title: Kroger

text: Krogerilla on myös parituhatta apteekkia, joista useimmat toimivat elintarvikemyymälöiden yhteydessä. Vuodesta 1998 yritys on alkanut myydä autojen polttoaineita marketiensa pysäköintipaikkojen yhteydessä. Tankkauspisteitä oli vuonna 2012 vajaat 1 200.


title: Kroger

text: Vuonna 1883 kauppiaan poika Bernard ”Barney” Kroger sijoitti kaikki säästönsä ja perusti elintarvikeliikkeen Cincinnatin Mount Airyn kaupunginosaan. 1930-luvulle tultaessa yrityksestä oli kasvanut yli 5 500 myymälän ketju, joka ensimmäisenä Yhdysvalloissa testasi itse myymiään elintarvikkeita ja sijoitti myymälänsä isoille tonteille, jotka tarjosivat autoille pysäköintitilaa myymälärakennuksen jokaisella sivulla.


title: Kroger

text:
Vuodesta 1955 Kroger aloitti voimakkaan laajentumisen yritysostoin. Se hankki omistukseensa 26 myymälän Henke & Pillot -ketjun Texasin Houstonista, 18 myymälän Krambo-ketjun Milwaukeesta Wisconsinista sekä Childs-ketjun, jolla oli myymälöitä Teksasissa, Arkansas’ssa ja Louisianassa. Pian Kroger osti Louisianasta lisäksi Big Chain Stores -yhtiön seitsemän myymälää Shreveportissa. Toisaalta Kroger myi vuonna 1957 pois 16 myymäläänsä Kansasin Wichitassa J. S. Dillon and Sons -yhtiölle.
Lokakuussa 1963 Kroger osti 56 myymälän Market Basket -yhtiön ja laajeni näin eteläiseen Kaliforniaan, kun sen läntisimmät myymälät olivat siihen asti sijainneet Kansasissa. Floridassa Kroger toimi 1960-luvulta vuoteen 1986. Kroger laajeni Pohjois-Carolinaan 1977, mutta myi toimintonsa osavaltiossa Aholdille 1988.


title: Kroger

text: 1980-luvulla Kroger vetäytyi joistakin osavaltioista ja isoista kaupungeista mutta toisaalta osti muun muassa kansasilaisen Dillon Company -vähittäiskauppaketjun, johon kuuluivat tytäryhtiöt Dillons, King Soopers, Fry’s Food and Drug, Gerbes, Baker's ja Kwik Shop. Dillon Companyn perheyrityksen neljännen sukupolven edustaja David Dillon toimi siitä lähtien Krogerin toimitusjohtajana vuoden 2014 alkuun saakka ja toimii vuoden 2014 loppuun hallituksen puheenjohtajana.


title: Kroger

text: Vuonna 1997 Kroger fuusioitui tuolloin viidenneksi suurimman kauppaketjun Fred Meyerin kanssa, ja kaupan mukana tulivat myös Ralphs-, QFC- ja Smith’s Food and Drug -ketjut. Kaupan myötä Krogerista tuli Yhdysvaltain suurin ruokakauppias.


title: Kroger

text: Kroger valmistaa monet omien merkkiensä tuotteet 37 omassa tehtaassaan, jotka sijaitsevat 17 osavaltiossa. Niihin kuuluvat muun muassa 15 meijeriä, kaksi jäätelötehdasta, kaksi juustotehdasta, kuusi leipomoa, kaksi pakastetaikinatehdasta, yksi delituotetehdas, kaksi lihanjalostuslaitosta ja kaksi virvoitusjuomatehdasta.


title: Tanssii tähtien kanssa (9. tuotantokausi)

text: Tanssii tähtien kanssa -televisiosarjan yhdeksäs tuotantokausi esitettiin MTV3-kanavalla syksyllä 2014. Sarjassa julkisuuden henkilöt opettelevat tansseja ammattilaistanssijoiden opastuksella, ja viikoittain yksi pari putoaa kilpailusta. Kilpailun tähtiparit julkistettiin 27. elokuuta 2014.


text: Tuotantokauden ensimmäinen jakso, jossa esiteltiin tulevan kauden parit, esitettiin sunnuntaina 14. syyskuuta 2014. Ensimmäinen suora lähetys nähtiin 21. syyskuuta 2014, ja ensimmäinen pari tippui kilpailusta viikkoa myöhemmin. Finaalilähetys nähtiin 23. marraskuuta 2014 ja viikkoa myöhemmin kauden päätti TTK Unicef -hyväntekeväisyyslähetys.


text: Kilpailun juontajina jatkoivat Vappu Pimiä ja Mikko Leppilampi. Kilpailun tuomaristossa tapahtui kuitenkin muutoksia, sillä kolmannelta kaudelta (2008) saakka tuomarina toiminut Helena Ahti-Hallberg ei jatkanut tehtävässään. Yhdeksännellä kaudella tuomaristossa jatkoivat sarjassa alussa asti olleet Jukka Haapalainen ja Jorma Uotinen. Maallikkotuomarina toimi Krisse Salminen, ja lisäksi tuomaristossa nähtiin viikoittain vaihtuva vieraileva tuomari.


text: Taustavärit:Kilpailun juonsivat neljänneltä tuotantokaudelta (2009) juontajana toiminut Vappu Pimiä ja viidenneltä tuotantokaudelta (2010) juontajana toiminut Mikko Leppilampi. Aikaisempien vuosien tapaan Leppilampi toimii juontajana tanssisalin puolella ja Pimiä haastattelee pareja takahuoneessa.


text: Kilpailun tuomareina toimivat alusta asti mukana olleet Jukka Haapalainen ja Jorma Uotinen. Tällä kaudella ammattituomarina ei toiminut edellisten kausien tapaan Helena Ahti-Hallberg, vaan hänet korvasi koomikko Krisse Salminen. Lisäksi tuomaristossa nähtiin viikoittain vaihtuva tuomari.


title: Seppo Maaniittu

text: Seppo Juhani Mikael Maaniittu (14. syyskuuta 1939 Lavia – 20. marraskuuta 2013 Harjavalta) oli suomalainen näyttelijä, ohjaaja ja näytelmäkirjailija.


title: Seppo Maaniittu

text: Maaniittu toimi ohjaajana tai näyttelijänä muun muassa Porin Teatterissa, Tampereen Ylioppilasteatterissa, Teatteri Ulpussa ja Lappeenrannan kesäteatterissa.


title: Taavi Vartiainen

text: Taavi Aleksi Vartiainen (s. 30. kesäkuuta 1994 Lahti) on suomalainen jääkiekkoilija, joka pelaa SM-liigajoukkue Pelicansissa. Hän on pelipaikaltaan vasen laitahyökkääjä. Vartiainen pelaa varsin fyysistä peliä ja häntä luonnehdittu pelityyliltään voimahyökkääjäksi. Vartiainen osaa ärsyttää vastustajia, mutta on itsekin varsin helposti ärsyyntyvä, mikä kostautuu hänen jäähyherkkyytenään.


title: Taavi Vartiainen

text: Vartiainen on Pelicansin oma kasvatti. Hän on pelannut juniorina myös Kiekkoreippaassa, jossa Vartiainen voitti C-nuorten I-divisioonan mestaruuden vuonna 2010. Kaudella 2011–2012 hän voitti Pelicansin B-nuorten sisäisen piste- ja syöttöpörssin tehoilla 13+13=26. Vartiainen voitti myös koko B-nuorten SM-sarjan runkosarjan jäähypörssin 85 minuutillaan. Kaudella 2013–2014 hän oli tehoilla 19+23=42 Pelicansin A-nuorten toiseksi paras maalintekijä Aatu Viljasen kanssa ja toiseksi pistemies Hannes Björnisen jälkeen. Vartiainen jakoi sisäisen maalipörssin voiton Viljasen kanssa myös kevään 2014 pudotuspeleissä viidellä osumallaan.


title: Taavi Vartiainen

text: Kaudeksi 2014–2015 Vartiainen nousi juniorisopimuksella Pelicansin SM-liigarinkiin. Hän teki liigadebyyttinsä jo kauden avauskierroksella 12. syyskuuta 2014 Hämeenlinnan Pallokerhoa vastaan. Vartiainen sai ottelussa jääaikaa 9.54 minuuttia. Liigauransa avausmaalin hän teki 21. helmikuuta 2015 Rauman Lukkoa vastaan. Kaikkiaan hänen tulokaskautensa toi 43 runkosarjaottelussa tehot 1+2=3 sekä 91 jäähyminuuttia, joilla Vartiainen sijoittui SM-liigan jäähypörssissä kymmenenneksi. Lokakuussa 2014 hän teki 2+1-vuotisen jatkosopimuksen Pelicansin kanssa.


title: Taavi Vartiainen

text: Elokuussa 2015 Vartiainen joutui Pelicansin jääharjoituksissa hengenvaaralliseen tilanteeseen, kun hän alkoi voimaan huonosti ja lyyhistyi jäälle. Vartiainen menetti hetkeksi puhekykynsä ja hänen koko vasen puoli kehosta meni tunnottomaksi. Tämän jälkeen Vartiainen kiidätettiin sairaalaan liuotushoitoon. Syyksi tapahtumaketjulle selvisi aivoverenkiertohäiriö aivojen oikealla puolella, joka aiheutui sydämestä aivoihin kulkeutuneesta verenhyytymästä. Vartiainen joutui hetkeksi sivuun, mutta toipui kuitenkin runkosarjan 2015–2016 avauskierrokselle. Hän keräsi runkosarjan aikana 46 ottelussa kuusi tehopistettä sekä 108 jäähyminuuttia, joilla Vartiainen sijoittui koko SM-liigan jäähypörssissä viidenneksi. Hän oli myös jäähypörssin suomalaispelaajien kärkinimi. Vartiainen pelasi kauden aikana myös kahden ottelua lainalla Mestis-joukkue Heinolan Peliitoissa tehden siellä tehot 3+6=9.


title: Taavi Vartiainen

text: Kaudella 2016–2017 Vartiainen pelasi loukkaantumisen vuoksi runkosarjassa vain 29 ottelua sekä kuusi ottelua lainalla Peliitoissa. Marraskuussa 2016 hän teki Pelicansin kanssa kaksivuotisen jatkosopimuksen. Vartiainen teki kaudella 2017–2018 SM-liigan yhden kauden piste-ennätyksensä tehoilla 5+10=15.


title: Anatoli Konev

text: Anatoli Konstantinovitš Konev (, 10. tammikuuta 1921 Moskova, Venäjän SFNT – 9. marraskuuta 1965 Moskova, Venäjän SFNT) oli Neuvostoliittoa edustanut koripalloilija, olympiamitalisti ja Euroopan mestari.


title: Anatoli Konev

text: Konev saavutti olympiahopeaa Neuvostoliiton koripallomaajoukkueen pelaajana Helsingissä 1952. EM-kilpailuissa hän voitti kultaa vuosina 1947, 1951 ja 1953 sekä pronssia vuonna 1955.


title: Mikko Lahtela

text: Mikko Lahtela (s. 19. lokakuuta 1992 Lahti) on suomalainen jääkiekkoilija, joka pelaa Mestis-joukkue Savonlinnan Pallokerhossa. Hän toimii joukkueen varakapteenina. Lahtela on pelipaikaltaan keskushyökkääjä.


title: Mikko Lahtela

text: Lahtela on Pelicans 2000:n kasvatti. Hän pelasi juniorina sittemmin Kiekkoreippaassa, josta Lahtela siirtyi 16-vuotiaana Hämeenlinnan Pallokerhoon kaudeksi 2009–2010, joka päättyi B-nuorten SM-hopeaan. Kaudella 2010–2011 hän toimi HPK:n B-nuorten varakapteenina. Kausi 2011–2012 päättyi A-nuorten SM-pronssiin. Kaudella 2012–2013 Lahtela toimi HPK:n A-nuorten varakapteenina. Hän sijoittui tehoilla 16+17=33 joukkueen sisäisessä maalipörssissä toiseksi ja jakoi sisäisen pistepörssin kolmannen sijan Joona Monton kanssa. Lahtela myös jakoi koko A-nuorten SM-liigan kevään 2014 pudotuspelien maalipörssin voiton Bluesin Nico Nybergin ja joukkuetoverinsa Miika Heikkilän kanssa seitsemällä osumallaan. Hän voitti kauden päätteeksi Suomenmestaruuden.


title: Mikko Lahtela

text: Kaudeksi 2013–2014 Lahtela siirtyi vuoden mittaisella sopimuksella Mestis-joukkue Heinolan Peliittoihin. Hänen tulokaskautensa toi siellä 51 runkosarjaottelussa tehot 10+10=20. Kaudeksi 2014–2015 Lahtela siirtyi kaksivuotisella sopimuksella Pelicansin SM-liigajoukkueeseen. Hän teki liigadebyyttinsä kauden avauskierroksella 12. syyskuuta 2014 Hämeenlinnan Pallokerhoa vastaan. Lahtela sai ottelussa jääaikaa 12.36 minuuttia. Kaikkiaan hänen tulokaskautensa SM-liigassa toi 35 runkosarjaottelussa yhden syöttöpisteen. Lahtela pelasi ison osan kaudestaan vielä myös lainalla Peliitoissa.


title: Mikko Lahtela

text: Lahtela ei pelannut Pelicansissa enää toista sopimuskauttaan, vaan siirtyi kaudeksi 2015–2016 vuoden mittaisella sopimuksella Mestis-joukkue Savonlinnan Pallokerhoon. Hän oli joukkueen kolmanneksi paras maalintekijä 13 osumallaan. Kaudella 2016–2017 Lahtela nousi SaPKon kapteenistoon. Hän voitti kauden päätteeksi Mestiksen mestaruuden. Kaudella 2017–2018 Lahtela voitti joukkueen sisäisen tehotilaston lukemalla +19. Hän voitti kauden päätteeksi Mestis-pronssia.


title: Tuula Apajalahti

text: Lahja Tuula Kaarina Kalliala, kirjailijanimi Tuula Apajalahti (s. 20. syyskuuta 1934 Helsinki) on suomalainen kätilö, sairaanhoitaja ja kirjailija.


title: Škoda VOS

text: Škoda VOS oli tšekkoslovakialaisen AZNP:n vuosina 1950–1952 valmistama raskaasti panssaroitu edustusauto. Autoja valmistettiin kaikkiaan 107 kappaletta Tšekkoslovakian sekä muiden sosialististen maiden korkeimman johdon käyttöön.


title: Škoda VOS

text: Jugoslavian kuningas Aleksanteri I:n vuonna 1934 tapahtuneen salamurhan jälkeen Tšekkoslovakian presidentti Tomáš Masaryk vaihtoi landaulet-korisen Tatra T80 -edustusautonsa panssaroituun Praga Golden -limusiiniin. Sodan jälkeen ja kommunistien noustua valtaan tarvittiin uusi panssaroitu automalli maan korkeimman poliittisen johdon käyttöön.


title: Škoda VOS

text: Kotimaisilta autonvalmistajilta tiedusteltiin valmiutta suunnitella ja valmistaa kriteerit täyttävä edustusauto. Tatra ja Praga kieltäytyivät tarjoamasta tehtävän vaativuuden tähden. Näin ollen ainoaksi vaihtoehdoksi jäi AZNP. Suunnitteluvastuuseen nimitettiin vuonna 1949 Oldřich Meduna, joka oli hankkinut kokemuksensa panssarivaunujen ja kuorma-autojen suunnittelijana. Henkilöautojen suunnittelusta hänellä sen sijaan ei ollut lainkaan kokemusta. Työstä Medunalle annettiin 20 000 kruunua sekä lisäksi 80 000 kruunua kulujen kattamiseksi.


title: Škoda VOS

text: Suunnittelun tavoitteena oli yhdistää ensiluokkainen matkustusmukavuus panssaroituun koriin. Ehdottomana vaatimuksena oli, että auton ei saanut näyttää olevan panssaroitu; näin ollen kaksinkertaisesta levystä valmistettu panssaroitu kori suunniteltiin ensimmäisenä ja ulompi kori muotoiltiin sen päälle. Panssarin kestävyyttä kokeiltiin kranaatein Milovicessa suoritetuissa ammuntatesteissä, joiden tulosten perusteella päädyttiin kobolttiseosteiseen panssarilevyyn. Ikkunat valmistettiin 52 millimetrin paksuisesta lasista. Sisäministeriön määräyksestä niiden avautuminen rajoitettiin yhteen senttimetriin.


title: Škoda VOS

text: Ensimmäisessä prototyypissä oli joidenkin tietojen mukaan voimanlähteenä kaksi peräkkäin asennettua Škoda Superbin moottoria. Maan korkein johto tuli tutustumaan autoon. Autossa havaittiin muutamia puutteita: presidentti Klement Gottwaldin pyylevä puoliso Marta Gottwaldová ei mahtunut kulkemaan takaovesta, ja sisäministeri Rudolf Slánskýn raskaana ollut vaimo valitti että matkanteko ei ollut riittävän pehmeää. Takapenkin tiloja kasvatettiin jatkamalla autoa 100 mm takaovien kohdalta ja mukavuutta parannettiin höyhenpehmusteisella takapenkillä. Lisäksi jousitusta pehmennettiin.


title: Škoda VOS

text: Läpeensä panssaroidusta autosta tuli hyvin raskas, ja se vaati erikoisrenkaat, jotka valmisti prahalainen Mitas.


title: Škoda VOS

text: Ensimmäisessä prototyypissä mahdollisesti olleet Škoda Superbin moottorit korvattiin tuotantomallissa nestejäähdytteisellä kuusisylinterisellä rivimoottorilla, joka oli peräisin kuusitonnisesta Praga N4T -kuorma-autosta. Moottorin iskutilavuus oli 5 195 cm³; sylinterin halkaisija oli 105 mm ja iskun pituus 100 mm. Moottorin teho oli 88,3 kW.


title: Škoda VOS

text: Škoda VOS:n voimansiirrossa oli nelivaihteinen käsivalintainen vaihteisto. Voima välittyi akselivedon kautta jäykälle taka-akselille. Etuakselilla oli erillisjousitus.


title: Škoda VOS

text: Raskaasti panssaroitujen yksilöiden rengaskoko oli 10,50×16" ja kevyempien renkaat olivat kooltaan 9,00×16".


title: Škoda VOS

text: Auton kantavana rakenteena oli keskusputkirunko. Kaksinkertaisesti panssaroitu kori ympäröi sekä kuljettaa että matkustajia. Autossa oli ilmastointilaite joka oli rakennettu tavaratilaan.


title: Škoda VOS

text: VOS:n huippunopeus oli 115 km/h, mutta se oli rajoitettu 80 km/h:iin, sillä auto muuttui suurissa nopeuksissa mahdottomaksi hallita.


title: Škoda VOS

text: Raskaan auton polttoaineenkulutus oli keskimäärin 30 litraa sadalla kilometrillä, toisten tietojen mukaan jopa 45 litraa.


title: Škoda VOS

text: Auton hinta oli 30 000 kruunua.


title: Jorma Vainonen

text: Jorma Kalevi Vainonen (14. syyskuuta 1934 Kouvola – 5. toukokuuta 2007 Helsinki) oli suomalainen äidinkielenopettaja ja nuortenkirjailija. Hän pääsi ylioppilaaksi Kouvolan lyseosta 1955 ja lähti Helsingin yliopistoon opiskelemaan kotimaista kirjallisuutta, kansanrunoustiedettä ja suomen kieltä. Hän valmistui filosofian kandidaatiksi 1964 ja toimi vanhempana lehtorina ja vararehtorina Kouvolan lyseossa 1966-1975 ja myöhemmin opetustehtävissä Inkeroisten lukiossa ja yläasteella sekä Myllykosken lukiossa, josta jäi eläkkeelle 1997. Anjalankosken kaupungin opetuspäällikkönä hän toimi vuosina 1984-1990. Opettajana Vainonen oli avarakatseinen humanisti, joka osasi käyttää huumoria ja herättää oppilaissa kiinnostuksen äidinkieltä ja kirjoittamista kohtaan. Hän julkaisi kaksi nuortenkirjaa, 1978 ja 1979.


title: Jorma Vainonen

text: Opettajantyön ja kirjoitusharrastuksen lisäksi Vainonen oli asuinpaikkakunnallaan Anjalankoskella aktiivinen yhteiskunnallinen vaikuttaja. Hän oli silloisen Sippolan kunnanvaltuuston sosiaalidemokraattisen ryhmän valtuutettu 1969-1974, Anjalankosken kauppalanvaltuuston jäsen 1975-1976, Anjalankosken kaupunginhallituksen jäsen 1977-1980 ja kaupunginvaltuuston jäsen 1981-1996. Hän toimi kirjastolautakunnassa, oli keskusvaalilautakunnan puheenjohtaja 1989-1996, Kymen läänin keskiasteen koulunuudistuksen suunnittelulautakunnan jäsen sekä Anjalankosken seurakuntien kirkkovaltuuston jäsen 1994-1998. Hänellä oli luottamustoimia myös sosiaalidemokraattisen puolueen elimissä. Kunnallispolitiikassa Vainonen tarkasteli asioita laajakatseisesti yli kylä- ja puoluerajojen.


title: Jorma Vainonen

text: Jorma Vainonen oli naimisissa äidinkielenopettaja Kaisu Vainosen (s. Kuusinen) kanssa. Hänen lapsiaan ovat Kulttuurien museon amanuenssi Pilvi Vainonen ja toimittaja Jaakko Valaskivi (s. Vainonen).


title: Nokia Lumia 730

text: Nokia Lumia 730 on Microsoftin syyskuussa 2014 julkistama älypuhelin. Puhelimen erikoisuus on laajakulmainen viiden megapikselin etukamera, joka sopii yhtiön mukaan erityisen hyvin selfie-kuvien ottamiseen sekä videopuheluihin. Puhelimessa on 4,7 tuuman näyttö.


title: Nokia Lumia 730

text: Näyttö:


title: Nokia Lumia 830

text: Nokia Lumia 830 on Microsoftin syyskuussa 2014 julkistama älypuhelin. Puhelimessa on 10 megapikselin kamera, viiden tuuman näyttö 1280 x 720 -resoluutiolla, irrotettava 2200 mAh -akku, jota voi ladata langattomasti erikseen ostettavan latausalustan kanssa. Puhelin painaa 150 grammaa ja se on 8,5 millimetriä paksu.


title: Nokia Lumia 830

text: Näyttö:


title: Nokia Lumia 735

text: Nokia Lumia 735 on Microsoftin syyskuussa 2014 julkistama älypuhelin. Lumia 730- ja 735-mallit ovat käytännössä saman mallin eri versioita. Lumia 735 on 4g-puhelin, kun taas Lumia 730 -mallissa on kaksi sim-korttipaikkaa, ja se toimii vain 3g-verkoissa. Nokia Lumia 735:n erikoisuus on laajakulmainen viiden megapikselin etukamera, joka sopii yhtiön mukaan erityisen hyvin selfie-kuvien ottamiseen sekä videopuheluihin.


title: Nokia Lumia 735

text: Näyttö:


title: Rovin

text: Rovin oli ranskalainen automerkki, jota valmistettiin vuosina 1946-1953. Vuonna 1921 perustettu Rovin-yritys toimi aluksi moottoripyörien kauppiaana. Tehdas sijaitsi Pariisissa.


title: Rovin

text:
Rovin-autot olivat pieniä ja alkeellisia. Ensimmäisissä malleissa D1 ja D2 ei ollut edes ovia ja niissä oli vain etuistuin. Mallit olivat avoautoja. Rovineissa oli hyvin pieni iskutilavuudeltaan alle puolen litran moottori. Ensimmäinen malli oli Rovin D1, joka esiteltiin vuonna 1946. Siinä oli nelitahtinen ilmajäähdytteinen 260 cm³ moottori, teho 4,8 kilowattia (6,5 hv). Rovin D2 esiteltiin vuonna 1949 ja se oli vain 2,8 metriä pitkä.
Rovin D3:n ponttoonikorissa oli etuovet. 315 senttimetriä pitkässä Rovin D4:ssä oli 462 cm³ moottori, teho 9,5 kilowattia (13 hv). Mallin huippunopeus oli 85 km/t.


title: Rovin

text: Valmistusmäärät jäivät pieniksi: Rovin D2 700 yksilöä, Rovin D3 800 yksilöä ja Rovin D4 1200 yksilöä. Tuotanto hiipui vuonna 1953.


title: Emeraude

text: Emeraude oli vuosina 1913-1914 valmistettu automerkki. Tehdas sijaitsi Ranskan Dijonissa. Moottori oli yksisylinterinen. Voimansiirto tapahtui ketjuvedon välityksellä.


title: Emeraude

text: Cars: Cars Collection, Suuri Tietokirja Autoista, osa 12, 1987


title: Glimmerati

text: Glimmerati on Bugbear Entertainmentin vuonna 2005 Nokia N-Gagelle julkaisema ajopeli.


title: Glimmerati

text: Pelaajan hahmona toimii rikas perijä, joka saa eräänä päivänä kutsun varakkaiden kilpa-ajo klubiin, Glimmeratiin. Pelaajan tehtävänä on edetä ylöspäin Glimmeratin jäsenistössä. Tämä tapahtuu voittamalla esimerkiksi veneillä ja autoilla käytäviä kilpailuja tai suorittamalla erilaisia tehtäviä muille pelin hahmoille. Voittaessaan kilpailuja pelaaja saa mahdollisuuden hankkia tehokkaampia kulkuneuvoja, jotka ovat välttämättömiä alati haastavammiksi muuttuvien kilpailujen voittamiseksi.


title: Glimmerati

text: Glimmerati sai kriitikoilta varsin hyvän vastaanoton. Esimerkiksi IGN:n arvostelussa peli nostettiin N-Gagen parhaimmistoon pisteillä 8.1/10.


title: Lea-Francis

text: Lea-Francis oli vuosina 1903–1961 valmistettu englantilainen automerkki. Autotehdas nimettiin perustajiensa Richard Henry Lean ja Graham Inglesby Francisin mukaan, jotka perustivat Lea-Francis-tehtaan Coventryyn vuonna 1895. Aluksi tehdas valmisti hienoja ja kalliita polkupyöriä vuosina 1896–1914. Ensimmäisessä autossa oli kolmisylinterinen moottori.


title: Lea-Francis

text: Vuonna 1926 Lea-Francis esitteli urheilullisen kuusisylinterisen auton, jossa oli 2,2 litran moottori. Auton hinta oli 525 puntaa.


title: Lea-Francis

text: Vuonna 1927 tehdas esitteli mallit 12/40 ja Hyper, joka oli ensimmäinen mekaanisesti ahdettu tuotantoauto.


title: Lea-Francis

text: Viimeinen Lea-Francis oli vuosina 1960–1961 valmistettu Lynx.


title: Biseksuaalipornografia

text: Biseksuaalipornografia on pornografian alagenre, jossa esiintyy samanaikaista seksuaalista kanssakäymistä sekä miesten kesken että naisen ja miehen välillä. Ryhmäseksikohtauksia, joissa naiset ovat seksuaalisessa kanssakäymisessä keskenään sekä miesten kanssa ei yleensä lasketa biseksuaalipornografiaksi, koska kohtaustyyppi on tavanomainen myös valtavirtapornografiassa. Toisinaan genreen lasketaan myös pornografia, jossa nainen on dildoa tai vyödildoa käyttäen anaali- tai oraaliyhdynnässä mieheen.


title: Michael Smetanin

text: Michael Smetanin (s. 1958 Sydney) on australialainen säveltäjä. Hän opiskeli Sydneyn musiikkikonservatoriossa. Saatuaan siellä kandidaatin arvon sävellyksessä (1981) hän jatkoi opintojaan Louis Andriessenin johdolla Haagin kuninkaallisessa konservatoriossa Alankomaissa (1982–84). Hän on filosofian tohtori. Smetanin on voittanut teoksillaan useita palkintoja. Hän on myös toiminut opetustehtävissä ja muun muassa luennoinut Sydneyn musiikkikonservatoriossa vuodesta 1997.


title: Michael Smetanin

text: Smetaninin ensimmäinen suuri teos oli "Track" (12 muusikolle), jonka hän sävelsi opiskellessaan Alankomaissa. Vuonna 1984 Smetanin sävelsi teoksen "The Ladder of Escape" Harry Sparnaayn bassoklarinettikokoonpanolle. Teos kantaesitettiin Aspekte Salzburg -festivaalilla Itävallassa. Sittemmin sitä on esitetty eri puolilla maailmaa ja se on myös levytetty.


title: Michael Smetanin

text: Smetanin on säveltänyt lukuisia näyttämöteoksia, joihin lukeutuvat oopperat "The Burrow" (yksi näytös, 1993) ja "Gauguin" (kaksi näytöstä, 1995–96). Kumpaankin kirjoitti libreton Alison Croggon. Smetaninin muuhun tuotantoon kuuluvat muun muassa orkesteriteokset "Black Snow" (1987) ja "The Shape of Things to Pass" (1999). Pienemmille kokoonpanoille ja soolosoittimille hän on myös säveltänyt monia teoksia, kuten "Fylgjir" (huilulle, piccololle, oboelle, klarinetille, fagotille, käyrätorvelle, viululle, alttoviululle, sellolle, kontrabassolle ja pianolle; 1989) ja "Spray" (vahvistetulle alttohuilulle, bassoklarinetille ja pianolle; 1990).


title: Michael Smetanin

text: Smetanin on 2000-luvulla ottanut vastaan sävellystilauksia muiden muassa Sydneyn sinfoniaorkesterilta ja Lisa Moorelta (pianokonsertto "Mysterium Cosmographicum", 2004–05), Schönberg Ensembleltä ("Micrographia", 2007) ja Crash Ensembleltä ("Shatter", 2008). Häneltä valmistui myös kolmas ooppera, "Mayakovsky".


title: Ursula Länsman

text: Ursula Länsman (s. 1971 Inari) on saamelainen muusikko, joka tunnetaan vuonna 1982 perustetusta Angelit -yhtyeestä yhdessä sisarensa Tuuni Partin kanssa. He olivat ensimmäistä kertaa julkisuudessa jo vuonna 1979, kun Elina Karjalainen kirjoitti syrjäisessä Angelin kylässä asuvista sisaruksista jutun Suomen Kuvalehteen YK:n kansainvälisen Lapsen vuoden johdosta. Samana vuonna Länsmanin sisarukset esiintyivät myös TV2:n sekä Japanin television ohjelmissa.


title: Ursula Länsman

text: Uransa musiikin parissa Länsman aloitti 1982, jolloin inarilaisista lapsista koottu ryhmä esiintyi Utsjoella järjestetyssä Saamelaisnuorten taidetapahtumassa. Vuonna 1987 se julkaisi Angel nuorat -nimisenä saamenkielisiä joululauluja sisältäneen kasetin yhdessä norjalaisen Mari Boinen kanssa. Ryhmästä muodostui lopulta trio Angelin tytöt, johon Ursula ja Tuuni Länsmanin lisäksi kuului Ulla Pirttijärvi.


title: Ursula Länsman

text: Ursula Länsman asuu nykyään Pelkosennimen Pyhätunturilla, jossa hän on työskennellyt muun muassa ravintolapäällikkönä. Länsman omistaa myös poroja kotiseudullaan Angelissa.


title: Tuuni Partti

text: Tuuni Partti (o.s. Länsman, s. 8. toukokuuta 1975 Inari) on saamelainen muusikko, joka tunnetaan vuonna 1982 perustetusta Angelit-yhtyeestä yhdessä sisarensa Ursula Länsmanin kanssa. He olivat ensimmäistä kertaa julkisuudessa jo vuonna 1979, kun Elina Karjalainen kirjoitti syrjäisessä Angelin kylässä asuvista sisaruksista jutun Suomen Kuvalehteen YK:n kansainvälisen Lapsen vuoden johdosta. Samana vuonna Länsmanin sisarukset esiintyivät myös TV2:n sekä Japanin television ohjelmissa.


title: Tuuni Partti

text: Partti aloitti uransa musiikin parissa 1982, jolloin inarilaisista lapsista koottu ryhmä esiintyi Utsjoella järjestetyssä Saamelaisnuorten taidetapahtumassa. Vuonna 1987 se julkaisi Angel nuorat -nimisenä saamenkielisiä joululauluja sisältäneen kasetin yhdessä norjalaisen Mari Boinen kanssa. Ryhmästä muodostui lopulta trio Angelin tytöt, johon Ursula ja Tuuni Länsmanin lisäksi kuului Ulla Pirttijärvi.


title: Tuuni Partti

text: Tuuni Partti asuu nykyään Helsingissä ja työskentelee lastenhoitajana kunnallisessa päiväkodissa.


title: Karoliina Kantelinen

text: Karoliina Kantelinen (s. 1975 Uusikaupunki) on suomalainen laulaja, kansanmusiikin opettaja ja etnomusikologi. Joulukuusta 2012 lähtien hän ollut yksi Värttinän laulajista.


title: Karoliina Kantelinen

text: Kantelinen on alun perin opiskellut Milanossa oopperalaulajaksi, mutta vaihtanut myöhemmin kokonaan kansanmusiikkiin. Hän on myös opiskellut musiikkitiedettä Helsingin yliopistosa ja tekee väitöskirjaa Sibelius-akatemiaan. Kansanmuusikkona Kantelinen on erikoistunut vienankarjalaiseen joikuun sekä itkuvirsiin. Värttinässä hän lauloi ensimmäistä kertaa jo vuosina 2002–2004, jolloin Kantelinen toimi sijaislaulajana yhtyeen kiertueilla. Joulukuussa 2012 hän korvasi Värttinästä erotetun Johanna Virtasen.


title: Karoliina Kantelinen

text: Värttinän lisäksi Kantelinen on laulanut muun muassa Philomela-naiskuorossa, Ketsurat-lauluyhtyeessä, Sari Kaasisen johtamassa Otawassa sekä Sakari Kukon No One's Land -yhtyeessä. Lisäksi hän on esiintynyt duona useiden artistien kuten Ilkka Heinosen ja Susan Ahon kanssa. Ensimmäisen sooloalbuminsa Kantelinen julkaisi vuonna 2008.


title: Karoliina Kantelinen

text: Karoliina Kantelisen veli on elokuvasäveltäjä Tuomas Kantelinen. Hänen lauluaan kuullaan muun muassa elokuvissa "Suden vuosi" ja "Arn – Temppeliritari".


title: Gianni Ferrio

text: Gianni Ferrio (15. marraskuuta 1924 - 21. lokakuuta 2013) oli italialainen säveltäjä, kapellimestari ja sovittaja. Hän aloitti työnsä musiikin parissa 1950-luvun lopulla ja sävelsi tunnusmusiikit moniin italialaisiin elokuviin, joista kuuluisimpia ovat "Un dollaro bucato" (1965) ja "Tutti a squola" (1979). Hän toimi myös usein kapellimestarina Italian tv-yhtiö RAI:n lähetyksissä, ja toimi San Remo-laulukilpailun kapellimestarina kahdesti, vuosina 1959 ja 1962.


title: Gianni Ferrio

text: Ferrio teki pitkän yhteistyöuran italialaisen laulaja Minan kanssa ja sävelsi hänelle esimerkiksi hitin "Parole parole" (1972)


title: Gianni Ferrio

text: Vuonna 1965 Italian isännöidessä Eurovision laulukilpailuita Ferrio toimi kilpailun kapellimestarina, sekä johti myös Italian, Irlannin ja Itävallan kappaleet.


title: Ryhmäkasvi

text: Ryhmäkasvi on sellainen kesäkukka, jota on tapana istuttaa ryhmiin parvekelaatikoihin, kukkalaatikoihin ja kukkapenkkeihin. Jos ryhmään halutaan usean värisiä kukkia ja jos siis halutaan niiden kukkivan yhtä aikaa, pitää muistaa kasveja valitessa tarkastaa, että niiden kukinta-aika on sama.


title: Ryhmäkasvi

text: Jotkut ryhmäkasvit kestävät leikkaamista ja jos ne venähtävät pitkiksi ja honteloiksi, niitä voi leikata hieman. Joitakin ryhmäkasveja voidaan käyttää myös leikkokukkina.


title: Ryhmäkasvi

text: Ryhmäkasveja aurinkoiselle paikalle:


title: Ryhmäkasvi

text: Rymäkasveja aurinkoiselle tai puolivarjoiselle paikalle:


title: Ryhmäkasvi

text: Ryhmäkasveja varjoiselle paikalle:


title: Calcutta (Taxi Taxi Taxi)

text: Calcutta (Taxi Taxi Taxi) on Dr. Bombayn esittämä kappale, joka julkaistiin huhtikuussa 1998. Kappale julkaistiin hänen debyyttialbumillaan "Rice and Curry". Se on myöhemmin julkaistu muun muassa Dr. Bombay -nimikkeen takana olevan Jonny Jakobsenin vuoden 2007 kokoelma-albumilla "The Hits".


title: Jenny Ivalo

text: Jenny Ivalo (vuoteen 1908 Ingman) (s. 13. kesäkuuta 1854 Revonlahti – 3. kesäkuuta 1921 Sortavala) oli diakonissa, joka toimi Sortavalan diakonissalaitoksen johtajattarena.


title: Jenny Ivalo

text: Ivalon vanhemmat olivat rovasti Herman Ingman ja Emma Maria Qvickström. Ivalo syntyi pappisperheeseen Pohjanmaalla, mutta vietti lapsuutensa ja nuoruutensa paljolti Sodankylässä ja Kuusamossa. Hänen veljensä oli professori, toimittaja ja kirjailija Santeri Ivalo. Ruotsinkielistä tyttökoulua Ivalo kävi Oulussa, mutta opiskeli myös Tukholmassa ja Jyväskylän seminaarissa, jossa hänestä tuli fennomaani siinä määrin, että hän vaihtoi kielensä suomeksi. Jyväskylän aikoina Ivalo aloitti myös pyhäkoulun pitämisen, josta tuli hänelle pitkäaikainen harrastus. 1883 hän siirtyi suomen kielen opettajaksi Sortavalaan ja oli mukana siellä perustetussa Sortavalan Evankelisessa Seurassa, samoin kuin paikallisessa raittiusseurassa. Ivalo alkoi myös toimia Raamatun selittäjänä ja seurapuhujana, mikä oli harvinaista naiselle.


title: Jenny Ivalo

text: Ivalo teki opintomatkoja Skandinaviaan, Keski-Eurooppaan ja Englantiin ja sai vaikutteita diakonia- ja sisälähetystyöhön muun muassa Sveitsistä. Diakonissakasvatus otettiin hänen aloitteestaan Sortavalan Evankelisen Seuran toimintaan. Sortavalan diakonitarlaitos aloitti Ivalon johtamana toimintansa Suomen kolmantena vastaavana laitoksena syksyllä 1894 yhdeksän oppilaan voimin. Oma sairaala laitokselle valmistui 1902. Sortavalan laitoksen ohjelma poikkesi Helsingin ja Viipurin laitoksista, sen tavoitteena oli valmistaa diakonissoja etenkin maaseudun seurakuntia varten. Oulussa 1896 aloitettu vastaava koulutus sai vaikutteita Sortavalasta. Diakonissalaitos siirtyi 1906 Otto Aarnisalon johtamalle Suomen Kirkon Sisälähetysseuralle, uudet tilat laitokselle ja sairaalalle valmistuivat 1908. Jo 1910-luvun lopulla laitoksesta valmistuneita sisaria oli 199, joista 139 toimi maaseutuseurakunnissa. Opiskelijoita oli tuolloin 44.


title: Jenny Ivalo

text: Ivalo julkaisi diakoniaan liittyviä kirjasia ja oppikirjana paljon käytetyn teoksen "Diakonian lukukirja" (1920):


title: Migros

text: Migros [ˈmiɡro] on Sveitsin suurin vähittäiskauppayritys ja Euroopan suurin osuuskauppa. Sillä on myös paljon elintarviketeollisuutta, ja valtaosa ketjun myymistä tuotteista on omaa sveitsiläistuotantoa. Migros oli mukana perustamassa Turkissa toimivaa Migros Türk -ketjua, joka on kuitenkin toiminut vuodesta 1975 asti täysin itsenäisesti.


title: Migros

text: Nimi Migros tulee ranskan sanoista ”puoli” ("mi") ja ”tukku” ("gros"). Se pyrkii kuvaamaan ketjun hintoja, jotka ovat vähittäis- ja tukkukaupan väliltä.


title: Migros

text: Migros’n perusti vuonna 1925 Gottlieb Duttweiler Zürichissä yksityiseksi yritykseksi. Hänen ideanaan oli myydä vain kuutta peruselintarviketta tuon ajan maatalousvaltaiseen Sveitsiin, jossa useimmilla oli omaa karjaa ja viljelyksiä. Aluksi hän myi vain kahvia, riisiä, sokeria, makaronia, kookosöljyä ja saippuaa kylästä kylään kiertävistä autoistaan. Tukkuportaan ohittamalla Duttweiler sai vihamiehiä, jotka yllyttivät tavarantoimittajia boikotoimaan hänen yritystään. Vastaukseksi tähän Duttweiler alkoi kehittää omia liha- ja maitotuotteita ja suklaata. Sen seurauksena valtaosa Migros’n myymistä tuotteista on yhä osuuskunnan omissa tuotantolaitoksissa Sveitsissä valmistettuja.


title: Migros

text: Vuonna 1926 hän alkoi perustaa myös kiinteitä kauppoja, ensin Zürichiin ja sitten osuuskuntamuotoisen liikkeen Ticinoon. Vähitellen Duttweiler luovutti kaikessa toiminnassaan vallan paikallisille osuuskunnille, jonka keskuksena toimi Migros-osuuskuntien liitto, ranskaksi "Fédération des coopératives Migros" (FCM).


title: Migros

text: Vuonna 1935 Duttweiler laajensi Migros’n toimintaa perustamalla Hotelplan-matkatoimiston ja 1950-luvulla Migrol-huoltoasemaketjun sekä Migros-pankin ja vakuutusyhtiön.


title: Migros

text: Vuodesta 1995 Migros on toiminut myös Saksan markkinoilla, jossa se omistaa Tegut-ketjun. Vuonna 2012 Migros toi Sveitsiin saksalaisen luomutuotteiden marketketjun Alnaturan.


title: Migros

text: Noin neljännes Sveitsin asukkaista on Migros-osuuskunnan jäseniä.


title: Migros

text: Kauppaketjut jakaantuvat kolmeen eri kokoluokkaan: M-pikkukaupat, MM-supermarketit ja MMM-hypermarketit.


title: Migros

text:
Migros’n päämyymälöissä ei myydä lainkaan alkoholia eikä tupakkaa, mutta joissakin osuuskunnan ostamista liikkeissä kuten Globus-, Migrol- ja Denner-ketjuissa niitä vielä myydään. Myöskään seksilehdet eivät kuulu valikoimiin. Migros’n toimintaan kuuluu aikuisille tarkoitettuja iltakouluja ja osuuskunta käyttää prosentin liikevaihdostaan kulttuurin tukemiseen. Vuonna 2011 tämä tarkoitti 117 miljoonaa Sveitsin frangia. Yksi kulttuurituen kohteista on Migros’n oma äänilevymerkki "Musiques Suisses", joka julkaisee vähemmän tunnettuja teoksia Sveitsin musiikkihistoriasta.
Migros’n pääkilpailija on toinen osuuskuntamuotoinen ryhmä Coop. Pienempiä kilpailijoita Sveitsin päivittäistavaramarkkinoilla ovat Manor-tavaratalot ja saksalaiset Aldi ja Lidl, jotka tulivat Sveitsiin 2005 ja 2009.


title: Mitrohinin lista

text: Mitrohinin lista on 38 nimeä sisältävä lista suomalaisista KGB-kontakteista vuosina 1972–1984. Listan kokosi toimittaja Juha-Pekka Tikka Vasili Mitrohinin arkiston pohjalta, ja se julkistettiin syyskuussa 2014 Verkkouutisissa ja Nykypäivässä. Lista perustuu KGB:n arkistonhoitajan Vasili Mitrohinin (1922–2004) arkistoon. Loikatessaan länteen 1992 hän toi mukaan kopioimiaan KGB:n dokumentteja.


title: Mitrohinin lista

text: Listaan tutustuneen historiantutkija Kimmo Rentolan mukaan useimpien henkilöiden kohdalla arkistomateriaalin tiedot varsinaisista teoista ovat olleet varsin niukat, ja henkilöt ovat voineet päätyä myös listalle tietämättäänkin. Listalta myös puuttuvat myös lähes kokonaan poliitikot, talouselämän johto ja tärkeimmät virkamiehet, vaikka KGB:lla oli Suomessa 1980-luvulla arviolta hieman alle sata poliittisen linjan kontaktia. Myös tutkija Arto Luukkasen mukaan listasta puuttuvat huippunimet, ja se edustaa suuremmassa kuvassa "keskikastia". Hänen mukaansa lista ei myöskään kata sotilastiedustelu GRU:n toimintaa Suomessa.


title: Mitrohinin lista

text: Verkkouutisten ja Nykypäivän mukaan Mitrohinin arkistoista löytyi myös peitenimi "Mauri" jonka he arvioivat olleen Suojelupoliisin päällikkö Arvo Pentti. Pentin nimeä ja eräitä muita nimiä ei ollut vielä lehtien ensin julkaisemalla listalla vaan ne uutisoitiin erikseen.Tunnistettujen henkilöiden lisäksi Verkkouutiset ja Nykypäivä listasi myös seuraavat koodinimet, joiden henkilöllisyyttä he eivät saaneet selvitettyä: "Altruist", "Hage", "Ivan Rebrov", "Jar", "Junior", "Jussi", "Kai", "Keimo", "Kreivi", "Lem", "Lider", "Nagma", "Norma", "Olja", "Pavel", "Roland", "Reper", "Sekretar", "Sulo", "Sven", "Toni" ja "Vanhus".


title: Netzwerk (Falls Like Rain)

text: Netzwerk (Falls Like Rain) on itävaltalaisen dance ja elektronista musiikkia soittavan Klangkarussell-duon kappale. Se julkaistiin digitaalisesti ladattavana 9. toukokuuta 2014. Kappale debytoi Itävallassa listan 27. sijalla. Kuukauden päästä julkaisustaan kappale saavutti kyseisellä listalla 7. sijan. Kappale on päässyt listoille myös Belgiassa, Ranskassa, Saksassa ja Sveitsissä. Kappaleen sanoittivat Tobias Rieser, Adrian Held, Salif Keita, Tom Havelock sekä tuottivat Klangkarussell ja vastaavana tuottajana Jochen Schmalbach. Kappale oli alun perin julkaisematon raita vuodelta 2012, joka tunnettiin yksinkertaisella nimellä "Netzwerk" (Suomeksi: "Verkosto"). Kappale työstettiin uudelleen vuonna 2014, jolloin siihen lisättiin esimerkiksi brittiläislaulaja-lauluntekijä Tom Canen esittämiä sanoja. Kappale sisältää myös samplen Salif Keitan kappaleesta "Madan". Kappale on myös mukana duon Netzwerk-debyyttialbumilla.


title: Netzwerk (Falls Like Rain)

text: Kappaleeseen liittyvä musiikkivideo julkaistiin ensimmäisenä YouTubessa 9. toukokuuta 2014, jonka pituus on kolme minuuttia ja viisikymmentäyhdeksän sekuntia. Videon ohjasi Charlie Robins ja se kuvattiin Serbian Belgradessa. Videolla on mukana ukrainalaisena paholaisena tunnettu Mustang Wanted.


title: Netzwerk (Falls Like Rain)

text: Digitaalinen latausCD single10" vinyl


title: Netzwerk (Falls Like Rain)

text: A-puoliB-puoli


title: Palestro-luokka (uiva patteri)

text: Palestro-luokka oli Ranskan laivaston neljän Krimin sotaan valmistetun aluksen muodostama uiva patteriluokka.


title: Palestro-luokka (uiva patteri)

text: Vuonna 1858 tehtiin päätös tilata toinen sarja uivia pattereita korvaamaan Krimille lähetetyt patterit, joita pidettiin menetettyinä. Alukset suunnitteli Stanislas-Charles-Henri Dupuy de Lôme.


title: Palestro-luokka (uiva patteri)

text: Aluksissa suunniteltiin käytettävän Dévastation-luokan panssarointeja, mutta työstä vastannut neuvosto päätti toisin 29. maaliskuuta 1859. Syynä tähän oli muun muassa "Gloirelle" asennetun 12 senttimetrin panssaroinnin tarve myös uiville pattereille.


title: Paavo Suuri. Suuri juoksu. Suuri uni.

text: Paavo Suuri. Suuri juoksu. Suuri uni. on Tuomas Kantelisen säveltämä ooppera, jonka libreton kirjoitti Paavo Haavikko. Juoksija Paavo Nurmesta kertovaa spektaakkelimaista oopperaa esitettiin Helsingin olympiastadionilla kaksi kertaa elokuussa 2000, jolloin Helsinki oli yksi Euroopan kulttuuripääkaupungeista. Kyseessä oli Helsingin kulttuuripääkaupunkivuoden suurin yksittäinen taloudellinen satsaus. Olympiastadionin lisäksi ooppera on nähty Turun konserttitalossa marraskuussa 2003. Toisen Helsingin esityksistä televisioi Yleisradio suorana lähetyksenä, ja myöhemmin se nähtiin myös eri puolilla Eurooppaa.


title: Paavo Suuri. Suuri juoksu. Suuri uni.

text: Paavo Nurmi -oopperan kantaesitys oli Helsingin olympiastadionilla 11. elokuuta 2000. Alun perin sen piti olla jo torstaina 10. elokuuta, mutta esitys peruttiin samana päivänä viereisellä Finnair-stadionilla pidetyn Tina Turnerin konsertin vuoksi. Näin ollen ooppera esitettiin Helsingin olympiastadionilla vain kahdesti. Näytökset keräsivät yleisöä noin 20 000 henkeä, joka oli odotettua vähemmän. Yleisradio televisioi oopperan toisen esityksen suorana lähetyksenä 12. elokuuta. Se saavutti noin 350 000 katsojaa. Saksalais-ranskalainen televisiokanava Arte lähetti tallennuksen myöhemmin syyskuussa lähes 100 miljoonaan eurooppalaiseen kotitalouteen.


title: Paavo Suuri. Suuri juoksu. Suuri uni.

text: Oopperan ohjauksesta vastasi Kalle Holmberg ja sen tuottivat Helsingin kaupunginteatteri sekä Vantaan ooppera. Pääroolissa oli ruotsalainen Gabriel Suovanen, ja Nurmen puolisona lauloi Johanna Rusanen, joka tuolloin oli kiinnitettynä Berliinin Deutsche Operaan. Urho Kekkosen hahmossa nähtiin Seppo Ruohonen ja Tummana naisena Eeva-Liisa Saarinen, jotka molemmat olivat Suomen Kansallisoopperan laulajia. Muissa rooleissa esiintyi Helsingin kaupunginteatterin näyttelijöitä, mukana oli myös yli 500 avustajaa muun muassa pääkaupunkiseudun urheiluseuroista. Esityksessä nähtiin myös erilaista pyrotekniikkaa sekä Puolustusvoimien ajoneuvoja ja helikoptereita. Musiikista vastasivat Jyväskylä Sinfonia, Vantaan oopperan orkesteri, Kaartin soittokunta sekä Suomen Filharmoninen Kuoro kapellimestarinarinaan Markus Lehtinen. Koreografian oli suunnitellut Minna Vainikainen ja lavastuksen Kati Lukka.


title: Paavo Suuri. Suuri juoksu. Suuri uni.

text: Paavo Nurmen syntymäkaupungissa Turussa oopperaa esitettiin viidesti marras-joulukuussa 2003. Tuotannosta vastasivat Turun oopperayhdistys sekä Turun filharmoninen orkesteri, jonka kapellimestarina oli Tibor Bogányi. Turun version ohjasi Jussi Tapola ja pääosassa Paavo Nurmena lauloi Kansallisoopperan baritoni Hannu Niemelä. Urho Kekkosen ja Nurmen puolison rooleissa olivat Helsingin tapaan Seppo Ruohonen ja Johanna Rusanen, salaperäisenä tummana naisena puolestaan nähtiin Tamara Lund. Lisäksi mukana oli kymmenen Turun Urheiluliiton tanssijaa, 30-henkinen kuoro sekä kuusi näyttämöavustajaa. Turun esityksen koreografia oli virolaisen Aita Vuolannon. Kantaesitys oli Turun konserttitalossa 26. marraskuuta.


title: Paavo Suuri. Suuri juoksu. Suuri uni.

text: Nurmi-oopperan kokonaisbudjetti Turussa oli 200 000 euroa. Yleisön kiinnostus oli vähäistä ja oopperayhdistys tekikin tuotannosta yli 70 000 euron tappiot ajautuen pahoihin taloudellisiin vaikeuksiin. Seuraavana kesänä esitetty musiikkinäytelmä "Jokamies" aiheutti yhdistykselle vielä raskaampia tappioita ja lopulta Turun oopperayhdistys joutui konkurssiin marraskuussa 2005.


title: Arrogante-luokka

text: Arrogante-luokka oli Ranskan laivaston kolmen aluksen muodostama uiva patteriluokka.


title: Arrogante-luokka

text: Alukset olivat rautarunkoisia ja ne erosivat edeltäjistään tykkien asemoinnissa. Tykit olivat keskellä alusta sijaitsevassa kasematissa, jossa oli yhdeksän tykkiporttia kummallakin sivulla ja kolme päissä. Patterin korkeus oli neljä jalkaa ja yhdeksän tuumaa.


title: Arrogante-luokka

text: Alusten tilaus allekirjoitettiin 13. syyskuuta 1861 nantesilaisen Ernest Gouinin kanssa. Lopulliset Nicolas Le Moinen piirustukset luokan aluksista on päivätty 3. helmikuuta 1862. Höyrykoneet tilattiin Schneiderilta saman aikaisesti Embuscade-luokan alusten koneiden kanssa ja tilaus allekirjoitettiin 10. lokakuuta 1862.


title: Arrogante-luokka

text: Alusten aseistus vaihdettiin 1866 Arrogantella neljään 190 ja kahteen 160 millimetrin tykkiin ja muille vaihdettiin vuotta myöhemmin 160 millimetrin tykit neljä Mle 1864 ja viisi Mle 1860.


title: Itä-Malesia

text: Itä-Malesia muodostuu Malesian liittovaltiolle kuuluvasta Borneon saaren pohjoisosasta, jossa sijaitsevat Malesian osavaltiot Sabah ja Sarawak, sekä liittovaltion territorio Labuan. Osavaltiot rajoittuvat etelässä vuorijonoon, jonka eteläpuolella Indonesialle kuuluva Kalimantanin alue. Sarawakilla on lisäksi maarajaa Brunein kanssa. Labuanin saari sijaitsee Borneon luoteisrannikolla.


title: Itä-Malesia

text: Alun perin Itä-Malesian alue on ollut lähes kokonaisuudessaan trooppista sademetsää, mutta metsiä on tuhottu mikä on johtanut lajien uhanalaistumiseen. Saarelle on perustettu suojelualueita Orankien ja muiden uhanalaisten lajien suojelemiseksi. Sisämaassa kohoaa korkea vuoristo, jonka korkein vuori on Kinabalun kansallispuistossa sijaitseva 4 101 m korkea Kinabalu.


title: Itä-Malesia

text: Suuri osa nykyisen Itä-Malesian alueesta kuului Brunein sulttaanikuntaan 1800-luvun alussa. Vuosisadan loppuun mennessä brittiläiset olivat ottaneet alueen hallintaansa. Vuonna 1963 Sabah ja Sarawak liitettiin Malaijan liittovaltion ja samalla maan nimeksi tuli Malesia.


title: Länsi-Malesia

text: Länsi-Malesia muodostuu Malakan niemimaan eteläosasta. Niemimaan itäpuolella ja Itä-Malesian välissä on Etelä-Kiinan meri. Länsipuolella on Malakansalmi ja pohjoisessa maa rajoittuu Thaimaahan. Niemimaan eteläkärjessä on Singaporen saari.


title: Länsi-Malesia

text: Niemimaalla sijaitsee 11 Malesian osavaltiota, jotka yhdistyivät Malesiaksi Itä-Malesiassa sijaitsevien Sabahin ja Sarawakin kanssa vuonna 1963.


title: Embuscade-luokka

text: Embuscade-luokka oli Ranskan laivaston neljän aluksen muodostama uiva patteriluokka.


title: Embuscade-luokka

text: Alukset olivat rautarunkoisia ja ne olivat lyhyempiä ja leveämpiä kuin edeltäneen Arrogante-luokan alukset. Lisäksi patteria oli jatkettu keulaan ja perään saakka. Keulassa ja perässä oli kaksi tykkiporttia ja kyljissä kuusi. Patterin korkeus oli ainoastaan kolme jalkaa.


title: Embuscade-luokka

text: Luokan alusten tilaus allekirjoitettiin 13. syyskuuta 1861 bordeaux'laisen Lucien Armanin kanssa. Luokan alukset piti Implacable-luokan piirustusten mukaan, mutta suunniteltu käyttö ulkoredeillä ja satama-alueilla sekä panssaroinnin lisääminen viimeisten Ranskan laivaston ironcladien mukaisesti loi tarvetta muutoksille. Meriministeri esitti patterin nostamista kahteen metriin sekä panssaroinnin kasvattamista 14 senttimetriin. Lisäksi keulaa ja perää piti nostaa ja merikelpoisuuden parantamiseksi sekä runkoa lyhentää ja leventää tykkien lukumäärän vähentyessä kymmenestä kahdeksaan. Muutosten seurauksena syntyneet Nicolas Le Moinen piirustukset aluksista vahvistettiin 30. tammikuuta 1862. Höyrykoneet Schneideriltä 10. lokakuuta allekirjoitetulla tilauksella.


title: Now That’s What I Call Music! 88

text: Now That’s What I Call Music! 88 tai Now! 88 on kaksilevyinen kokoelma-albumi, joka julkaistiin kansainvälisesti 18. heinäkuuta ja Isossa-Britanniassa 21. heinäkuuta 2014. Se on Now!-sarjan kahdeksaskymmeneskahdeksas albumi ja se on saatavilla sekä CD-levyinä että digitaalisesti ladattavana. Official Charts Company raportoi albumin olleen heinäkuun loppuun mennessä vuoden 2014 nopeiten myynyt albumi, myyden ensimmäisen viikon aikana 224 000 kopiota.


title: Now That’s What I Call Music! 88

text: "Now 88" sisältää viisitoista kappaletta, jotka ovat saavuttaneet Britannian singlelistan ensimmäisen sijan ja ne ovat: "Ghost", "Sing", "Stay with Me", "Waves", "Problem", "I Will Never Let You Down", "The Man", "It's My Birthday", "Me and My Broken Heart", "Rather Be", "Hideaway", "Gecko (Overdrive)", "Nobody to Love", "Summer" ja "I Wanna Feel".


title: Coop (sveitsiläinen osuustoimintaketju)

text: Coop on Sveitsin toiseksi suurin vähittäiskauppayritys Migros’n jälkeen. Ne molemmat ovat osuuskuntamuotoisia. Coopin liikevaihdosta 18 miljardia Sveitsin frangia tuli vuonna 2013 vähittäiskaupasta ja 11 miljardia tukkukaupasta ja elintarviketeollisuudesta. Yritys työllisti noin 75 000 henkilöä.


title: Coop (sveitsiläinen osuustoimintaketju)

text: Coop perustettiin 1969. Sen edeltäjä USC oli perustettu 1890.


title: Coop (sveitsiläinen osuustoimintaketju)

text: Coopin toimintamuotoihin kuuluu päivittäistavaramyymälöiden ohella ravintoloita, rautakauppoja, Mondovino-viinikauppoja, Vitality-apteekkeja, Coop Pronto -jakeluasemaketju sekä coop@home-verkkokauppa.


title: Coop (sveitsiläinen osuustoimintaketju)

text: Coopin pääkilpailija on sitä suurempi osuuskuntamuotoinen ryhmä Migros. Pienempiä kilpailijoita Sveitsin päivittäistavaramarkkinoilla ovat Manor-tavaratalot ja saksalaiset Aldi ja Lidl, jotka tulivat Sveitsiin 2005 ja 2009.


title: Happotähde

text: Happotähde eli happojäännös on ioni tai atomiryhmä, joka jää jäljelle jostakin haposta, kun siitä poistetaan vetyatomit positiivisina ioneina.


title: Happotähde

text: Yhdenarvoisilla eli "monoproottisilla" hapoilla happotähde on sama kuin siitä Brønstedin happo-emästeorian mukaan vastaava konjugaattiemäs. Esimerkiksi vetykloridin (suolahapon, HCl) happotähde on kloridi-ioni (Cl) ja typpihapon happotähde nitraatti-ioni (NO). Tällaisten vahvojen happojen happotähteet ovat kuitenkin emäksinä niin heikkoja, ettei niitä tavallisesti sanota emäksiksi.


title: Happotähde

text: Monenarvoisten eli "polyproottisten" happojen happotähde saadaan, kun niistä poistetaan kaikki vetyatomit ioneina. Esimerkiksi rikkihappoa (HSO) vastaava konjugoitu emäs on vetysulfaatti-ioni (HSO), mutta sen happotähde on sulfaatti-ioni (SO).


title: Happotähde

text: Orgaanisissa karboksyylihapoissa ionisoituvat ainoastaan karboksyyliryhmässä olevat vetyatomit. Tämän vuoksi esimerkiksi etikkahapon (CHCOOH) happotähteenä pidetään asetaatti-ionia (CHCOO).


title: Metaanisulfonyylikloridi

text: Metaanisulfonyylikloridi eli mesyylikloridi (CHSOCl) on sulfonyyliklorideihin kuuluva orgaaninen yhdiste. Yhdistettä käytetään pääasiassa orgaanisen kemian synteeseissä.


title: Metaanisulfonyylikloridi

text: Huoneenlämpötilassa metaanisulfonyylikloridi on kellertävä neste. Yhdiste ei liukene veteen, mutta hydrolysoituu veden vaikutuksesta metaanisulfonihapoksi. Aine on liukoinen alkoholeihin, dietyylieetteriin ja asetoniin. Amiinit ja alkoholit reagoivat metaanisulfonyylikloridin kanssa muodostaen metaanisulfonaatti- eli mesyylijohdannaisia, jotka ovat hyödyllisiä orgaanisen kemian synteeseissä. Lisäksi metaanisulfonyylikloridi reagoi alkeenien kanssa additioreaktiolla, jossa muodostuu β-kloorisulfonijohdannaisia. Hyvin vahvojen emästen vaikutuksesta metaanisulfonyylikloridista muodostuu erittäin reaktiivinen sulfeeni. Yhdiste syövyttää helposti monia metalleja.


title: Metaanisulfonyylikloridi

text: Metaanisulfonyylikloridia voidaan valmistaa metaanitiolista hapettavalla kloorauksella tai metaanista ja sulfuryylikloridista vapaaradikaali-initiaattorin kuten vetyperoksidin ja urean seoksen läsnä ollessa.


title: Metaanisulfonyylikloridi

text: Metaanisulfonyylikloridia käytetään orgaanisissa synteeseissä tuomaan yhdisteeseen metyylisulfonaattiryhmä valmistettaessa esimerkiksi lääkeaineita, väriaineita, maatalouskemikaaleja, tekokuituja ja valokuvauskemikaaleja. Jossain määrin sillä on käyttöä myös katalyyttinä, klooraavana kemikaalina ja stabilisaattorina.


title: Metaanisulfonyylikloridi

text: Metaanisulfonyylikloridi on helposti haihtuva syövyttävä ja voimakkaasti ihoa ja silmiä ärsyttävä yhdiste. Se on kyynelvuotoa aiheuttava yhdiste eli lakrymaattori.


title: Päivi Hautaniemi

text: Päivi Hautaniemi (s. 27. heinäkuuta 1971) on aktiiviuransa päättänyt suomalainen kiekonheittäjä. Seuratasolla hän edusti koko urheilu-uransa ajan Seinäjoen Urheilijoita ja hänen valmentajanaan toimi Arto Hautaniemi. Kalevan kisoista Hautaniemi saavutti kiekonheiton hopeaa vuonna 1993. Virallisissa kilpailuissa hän ei ole esiintynyt vuoden 1994 jälkeen.


title: FS Taureau (1865)

text: Taureau oli Ranskan laivaston vuonna 1865 vesillelaskettu puurunkoinen Henri Dupuy de Lômen erityisesti törmäämään suunnittelema alus.


title: FS Taureau (1865)

text: Alus tilattiin Toulonin laivastontelakalta ja sen köli laskettiin loka-marraskuussa 1863. Alus laskettiin vesille 10. kesäkuuta 1865 ja se otettiin palvelukseen elokuussa 1866.


title: FS Taureau (1865)

text: Alus poistettiin alusluettelosta vuonna 1896.


title: Tammisuon seisake

text: Tammisuon seisake oli rautatieliikennepaikka Viipuri-Joensuu rataosalla. Se sijaitsi Tammisuon kaupunginosassa Viipurissa. Asemalta oli pistoraiteet lähellä sijainneelle tiilitehtaalle, sahalle ja myllylle. Rakennukset hävitettiin Jatkosodassa 1941. Uusi tavaramakasiini valmistui 1943


title: FS Tonnant (1880)

text: Tonnant oli Ranskan laivaston vuonna 1880 vesillelaskettu rannikkopanssarilaiva.


title: FS Tonnant (1880)

text: Alus tilattiin Rochefortin laivastontelakalta ja sen köli laskettiin tammikuussa 1875. Alus laskettiin vesille vuonna 1880 ja se otettiin palvelukseen vuonna 1884.


title: FS Tonnant (1880)

text: "Tonnant" poistettiin alusluettelosta vuonna 1901.


title: Maire Kukkonen

text: Maire Kristiina Kukkonen (o.s. Kärkkäinen, s. 5. joulukuuta 1955 Kiuruvesi) on aktiiviuransa päättänyt suomalainen kestävyysjuoksija. Hän edusti koko urheilu-uransa ajan Sotkamon Jymyä ja vastasi itse omasta valmennuksestaan. Aikuisten SM-tasolla Kukkonen saavutti kaksi hopeaa maratonilta vuosina 1992 ja 1993. Virallisissa kilpailuissa hän ei ole esiintynyt vuoden 2003 jälkeen.


title: Kärstilän seisake

text: Kärstilän seisake oli rautatieliikennepaikka Viipuri-Joensuu rataosalla. Se sijaitsi Viipurin maalaiskunnan ja Viipurin välisellä harvaanasutulla seudulla. Jatkosodan aikana seisakkeen miehitys poistettiin. Rakennus on purettu sotien jälkeen 1940-luvulla.


title: Tindirma

text: Tindirma on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen vasemmalla rannalla 30 kilometriä Diréstä lounaaseen. Kunnassa on 5 000 asukasta (vuonna 2009).


title: Tindirma

text: Tindirman kunta rajoittuu idässä Dirén, etelässä Niafunkén piirin Banikane Narhawan, lännessä Goundamin piirin Tonkan ja pohjoisessa Doukourian kuntiin. Kuntaan kuuluu 11 kylää. Asukkaat ovat songhaita, fulbeja, belloja, bozoja ja tuaregeja.


title: Tindirma

text: Paikallisia elinkeinoja ovat maanviljely, karjanhoito ja bozojen harjoittama kalastus. Maatalous kärsii lisääntyvästä kuivuudesta. Palveluihin kuuluu kolme alakoulua.


title: Talin rautatieasema

text: Talin rautatieasema (lyh. Ti, ratakm 323+288) oli rautatieliikennepaikka Viipuri-Joensuu rataosalla. Asemarakennus oli Bruno Granholmin suunnittelema Karjalan radan alkuperäisasema, jota laajennettiin 1939. Se vaurioitui tulituksessa Jatkosodassa 1941, mutta korjattiin alkuperäisen mallin mukanaa. Sodan aikana asema alennettiin pysäkiksi. Asema ja tavaravarasto tuohoutuivat suurhyökkäyksessä Tali-Ihantalan taistelujen aikaan 1944.


title: Talin rautatieasema

text: Talin asemalta oli Rapukosken sahalle neljän kilometrin mittainen pistoraide. Asemanseudulle perustettiin perunajauhotehdas 1931.


title: Tinguereguif

text: Tinguereguif on maalaiskunta Timbuktun alueen Dirén piirissä Malissa. Sen keskuskylä Tinguereguif Gari sijaitsee Nigerjoen varrella 20 kilometriä Diréstä koilliseen. Kunnassa on 4 800 asukasta (vuonna 2009).


title: Tinguereguif

text: Tinguereguifin kunnan pinta-ala on arviolta 139,9 neliökilometriä. Se rajoittuu pohjoisessa Dirén piirin Garbakoïran, idässä Kirchamban, etelässä Tienkourin ja lännessä Bourem Sidi Amarin ja Goundamin piirin Douékirén kuntiin. Seutu kuuluu Saharan ja Sahelin siirtymäalueeseen. Sen läpi virtaavat Nigerjoki ja sen sivuhaarat Arhamgoye ja Killi sekä muutamia vadeja. Nigerin tulvat synnyttävät tasangolle järviä.


title: Tinguereguif

text: Kuntaan kuuluu kaksi kylää ja seitsemän paimentolaisryhmää. Asukkaat ovat tuaregeja, songhaita ja bozoja. Vallitseva uskonto on islam.


title: Tinguereguif

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat vehnä, durra ja riisi. Kotieläimiä ovat naudat, lampaat ja vuohet. Maatalous kärsii lisääntyneestä kuivuudesta.


title: Tinguereguif

text: Kunnasta on paikallistieyhteydet Diréen ja lähikuntiin. Palveluihin kuuluu kaksi alakoulua ja terveysasema.


title: Hanna Nikkanen (juoksija)

text: Hanna Nikkanen (s. 14. maaliskuuta 1970) on aktiiviuransa päättänyt suomalainen keskipitkien ja kestävyysmatkojen juoksija. Seuratasolla hän edusti HIFK-Friidrottia ja hänen valmentajanaan toimi Heikki Nikkanen. Kalevan kisoista Nikkanen saavutti vuonna 1993 kaksi mitalia; hopeaa 1 500 metrin juoksussa sekä pronssia 3 000 metrin juoksussa. Tämän lisäksi hän voitti henkilökohtaisina SM-mitaleina ulkoradoilta maantiejuoksusta hopeaa vuonna 1993 sekä pronssia vuonna 1995 15 kilometrin matkalta. Nikkanen oli myös viestijuoksun SM-kisoissa mukana voittamassa 4 x 800 metrin viestijuoksussa kultaa vuonna 1990 sekä hopeaa vuonna 1997. Sisäratojen SM-kilpailuista hän saavutti hopeaa 3 000 metrin juoksussa vuonna 1992. Virallisissa kilpailuissa hän ei ole esiintynyt vuoden 1999 jälkeen.


title: Sareyamou

text: Sareyamou on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen sivuhaaran varrella 25 kilometriä Diréstä kaakkoon. Kunnassa on 19 400 asukasta (vuonna 2009).


title: Sareyamou

text: Sareyamoun kunnan pinta-ala on arviolta 534 neliökilometriä. Se rajoittuu lännessä Dirén piirin Bingan, pohjoisessa Tienkourin ja Haïbongon, idässä Gourma-Rharousin piirin Haribomon ja etelässä Bambara Maoudén kuntiin. Seutu kuuluu Saharan ja Sahelin siirtymäalueeseen. Sen läpi virtaavat Niger ja sen haarajoet Labou, Djingara ja Kangara sekä muutamia vadeja. Nigerjoen tulvat muodostavat järviä.


title: Sareyamou

text: Kuntaan kuuluu 15 kylää ja paimentolaisryhmää. Asukkaat ovat songhaita, fulbeja, tuaregeja, maureja ja bozoja. Vallitseva uskonto on islam.


title: Sareyamou

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, vehnä, hirssi ja durra. Kotieläimistä tärkein on nauta.


title: Sareyamou

text: Kunnan liikenneyhteydet ovat huonot. Tulva-aikaan ainoa liikenneväline on vene. Palveluihin kuuluu kolme alakoulua, koraanikoulu ja terveysasema.


title: Vankkavillaseitikki

text: Vankkavillaseitikki ("Cortinarius alborufescens") on Telamonia-alasukuun kuuluva suurikokoinen seitikki. Se on syömäkelvoton metsäsieni, jota tavataan koko Suomessa ja myös ainakin Skandinaviassa, joskin Tanskassa se on katsottu vaarantuneeksi (VU).


title: Vankkavillaseitikki

text: Vankkavillaseitikki kasvaa lehti- ja sekametsissä ja sitä on arveltu muun muassa koivun ja haavan juurisieneksi. Se voi muodostaa näyttäviä noidankehiä. Se on helpohko tunnistaa tummanpunaisten helttojen sekä jalan ja lakin pinnan vaaleiden villamaisten suojusjätteiden perusteella. Jalan yläosassa saattaa olla violetin sävyjä. Hieman samantapaisesta valkovillaseitikistä lajin erottaa esimerkiksi kasvupaikan, suuremman koon, ruskean mallon ja retikanhajun puuttumisen perusteella. Vaikka maku on mieto, ei lajia pidetä ruokasienenä.


title: Tienkour

text: Tienkour on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen varrella 10 kilometriä Diréstä itään. Kunnassa on 6 100 asukasta (vuonna 2009).


title: Tienkour

text: Tienkourin kunnan pinta-ala on 187 neliökilometriä. Se rajoittuu pohjoisessa Dirén piirin Bourem Sidi Amarin ja Tinguereguifin, idässä Kirchamban ja Haïbongon, etelässä Sareyamoun ja Bingan sekä lännessä Tindirman ja Dirén kuntiin. Seutu kuuluu Saharan ja Sahelin siirtymäalueeseen. Nigerjoen tulvat muodostavat tasangolle järviä.


title: Tienkour

text: Kuntaan kuuluu 11 kylää ja paimentolaisryhmää. Asukkaat ovat tuaregeja, songhaita, bozoja ja fulbeja. Vallitseva uskonto on islam.


title: Tienkour

text: Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit. Tärkeimmät viljelykasvit ovat vehnä ja riisi. Palveluihin kuuluu kolme alakoulua ja terveysasema.


title: Anne Siltala

text: Anne Siltala (s. 14. heinäkuuta 1969) on aktiiviuransa päättänyt keskimatkan juoksija. Hän edusti urallaan sekä Nivalan Urheilijoita että Oulun Pyrintöä ja hänen valmentajanaan toimi Hannu Siltala. Kalevan kisoista Siltala saavutti pronssia 1 500 metrin juoksussa vuonna 1993. Tämän lisäksi hän oli ulkoradoilla mukana viestijuoksun SM-kilpailuissa voittamassa 4 x 800 metrin viestijuoksussa kultaa vuonna 1996 sekä hopeaa vuosina 1993, 1998 ja 1999. Sisäratojen SM-kilpailuista Siltala saavutti 1 500 metrin juoksussa hopeaa vuonna 1992 sekä pronssia vuosina 1993 ja 1997. Virallisissa kilpailuissa hän ei ole esiintynyt vuoden 1999 jälkeen.


title: Kondi

text: Kondi on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen sivuhaaran Kondin varrella 15 kilometriä Diréstä luoteeseen. Kunnassa on 2 700 asukasta (vuonna 2009).


title: Kondi

text: Kondin kunnan pinta-ala on arviolta 100 neliökilometriä. Se rajoittuu idässä Dirén piirin Arhamin ja etelässä Dirén kuntiin sekä lännessä Goundamin piirin Doukourian ja pohjoisessa Kaneyen ja Douékirén kuntiin. Seutu kuuluu Saharan ja Sahelin siirtymäalueeseen. Sen läpi virtaa Faguibinejärveä ruokkiva Nigerin haarajoki Kondi. Tulva-aikaan tasangolle muodostuu muitakin järviä.


title: Kondi

text: Kuntaan kuuluu kuusi kylää. Asukkaat ovat etupäässä songhaita. Lisäksi on fulbeja ja tuaregeja. Vallitseva uskonto on islam.


title: Kondi

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkein viljelykasvi on riisi. Palveluihin kuuluu alakoulu ja terveysasema.


title: The Bobby Fuller Four

text: The Bobby Fuller Four oli yhdysvaltalainen rock and roll-yhtye, joka perustettiin El Pasossa Texasissa vuonna 1962. Yhtyeen perustajana ja keulahahmona toimi itse Bobby Fuller. Yhtyeen tunnetuimpia kappaleita ovat: "I Fought the Law, "Let Her Dance" ja "Love's Made a Fool of You."


title: Karisalmen rautatieasema

text: Karisalmen rautatieasema oli rautatieliikennepaikka Viipuri-Joensuu rataosalla Viipurin maalaiskunnassa. Radan valmistuessa 1892 paikalla oli vain laiturikatos ja sivuraide. Asemarakennus valmistui 1897 Bruno Granholmin piirustusten mukaisesti. Rakennusta laajennettiin 1907. Aseman läheisyydessä oli taajaa asutusta sekä tiilitehdas ja kivilouhos.


title: Marjajärvi (Sastamala)

text: Marjajärvi on kuivatettu järvi Sastamalassa Pirkanmaalla. Se kuului entiseen Kiikoisten kuntaan kuivattamisen aikana. Se oli matala ja rehevä, umpeen ruohottunut järvi, joka tunneettiin yleisesti hyvänä lintujärvenä. Marjajärven kuivatus aloitettiin vuonna 1964 ja se valmistui 1968. Peltomaa, jota syntyi ranta-alueista ja järvenpohjasta yhteensä noin 350 hehtaaria, jaettiin ranta-asukkaiden kesken. Järven läpi virranneet vedet kulkevat järveä kiertävissä uomissa ja aluetta kuivattaa edelleen pumppuasema, joka laskee vetensä Kiikoisjokeen.


title: Marjajärvi (Sastamala)

text: Järven rantoja käyttivät Myönteen kylä, jonka Myönteen koulu sijaitsi Marjajärven pohjoisrannan lähellä, ja Kolusjoen varrella ollut Koluskosken kylä. Vanhoissa kartoissa mainitaan Hongiston kylä .


title: Marjajärvi (Sastamala)

text: Ennen kuvattamistaan Marjajärveen laski Mouhijärvestä Mouhijoki ja järvestä laski Kiikoisjärveen Kolusjoki. Kuivattamisen jälkeen nämä joet yhdistettiin järven pohjoisosat kiertävällä kaivannolla. Uutta jokea nimitetään nykyäänkin eri nimillä sen alku- ja loppupäissään. Mouhijärven päätä kutsutaan Mouhijoeksi ja Kiikoisjärven päätä Kiikoisjoeksi. Mouhijoen pituus oli noin 7,5 km ja Kolusjoen 1,9 km.


title: Marjajärvi (Sastamala)

text: Marjajärveen laski myös muutama oja, jotka on nykyään käännetty muualle. Pohjoisesta laskee Kuorsumaanoja, joka tuo vettä Kuorsumaanjärvestä. Sen vedet laskevat Kiikoisjokeen. Idästä laski Kekonevanoja, jonka vedet on nykyään käännetty Kätyrinojan kautta Marjamäensuolle ja edelleen Mouhijokeen. Samaan ojaan laskee nykyään myös Kuivankoskenoja. Etelästä Hongistonmaan läpi virtaavat vedet koottiin kaivettuun valtaojaan, jonka vedet johdettiin pumppaamon ohi Koluskosken alapuolelle.


title: Marjajärvi (Sastamala)

text: Aiemmin, kun vedet virtasivat Marjajärven läpi, jäi suurin osa kiintoainekuormasta sinne. Kun järveä kiertävä kaivanto valmistui, siirtyi kiintoaineen kuorma Kiikoisjärveen. Marjajärven ruhikko imi itseensä osan ravinteistä, jotka nykyään päätyvät myös Kiikoisjärveen.


title: Marjajärvi (Sastamala)

text: Marjajärvi oli lähes tasapohjainen ja hyvin matala järvi. Rannat kasvoivat viiltosaraa, luhtasaraa ja jokapaikansaraa sekä rantakukkaa ja ranta-alpia. Syvemmällä vedessä kasvoi tiheä järvikortevyökyke, jota reunusti järvikaisla ja järviruokoalueet. Mikäli järveen jäi elokuussa avovettä, oli sitä hyvin vähän.


title: Marjajärvi (Sastamala)

text: Järven kalakantaa verotettiin pienkalastuksella, mutta paikallisten käsitys oli, että kalaa oli vain vähän. Kun järvi sitten tyhjennettiin, kerääntyi viimeisiin ojiin runsaasti kalaa, jota yritettiin siirtää alajuoksulle siinä onnistumatta.


title: Marjajärvi (Sastamala)

text: Marjajärvi oli kuuluisa linnuistaan. Syksyisin järvelle kerääntyi metsästäjiä sorsajahtiin, sillä siellä eli heinäsorsa, tavi, haapana, lapasorsa, punasotka ja tukkasotka yleisenä. Myös heinätavi kuului lajistoon. Järvellä eli suuri naurulokkiyhdyskunta.


title: Marjajärvi (Sastamala)

text: Harvinaisempia lajeja olivat mustatiira, joka nähtiin kahtena kesänä 1964–65, ja ruskosuohaukka, jolle järvi muodosti reviirin. Sääkset kalastivat järvellä säännöllisesti jääden joskus kalaverkkoihin kiinni. Syysmuuton aikana järvelle kokoontui suuri joukko muuttajia. Yleisempiä olivat sorsalinnut, uikut, hanhet, joutsenet ja muut vesilinnut.


title: Marjajärvi (Sastamala)

text: Kalastuksen oheella järven ruohikkoa hyödynnettiin halukkaasti. Vielä 1967 vesiheiniä kerättiin rantojen haasioihin karjan rehuksi. Järveä kiersi lehtometsäinen alue, jossa esiintyi metsälehmus, lehtokuusama, paatsama, orjanruusu, punaherukka ja mustaherukka. Ruohonjuuritasolla esiintyi muun muassa lillukka, mesimarja, sudenmarja ja oravanmarja. Rannoilla kukki yleisenä kurjenmiekka.


title: Marjajärvi (Sastamala)

text: Jo 1800-luvulla oli ollut halua kuivattaa Marjajärvi ja ensimmäinen tieto järvenlaskusta on vuosilta 1822−1828. Sen tuloksista ei ole tietoa. Uutta lupaa järvenlaskuun haettiin taas vuonna 1843 ja kolmannen kerran vuonna 1853, kun Kuorsumaanjärveä haluttiin laskea. Järvestä tuli varmaan hyvin matala, koska Kauvatsanjoen väliaikainen uittoyhdistys oli saanut luvan järjestellä vedenvirtausta. Järven pohjoisrantoja kiertämään oli kaivettu noin 3 km pitkä kaivanto, jota pitkin tukit kuljetettiin Kiikoisjärveen. Kaivanto auttoi myös veden pinnan sännöstelyssä, jolla vähennettiin tulvahaittoja.


title: Marjajärvi (Sastamala)

text: Maataloushallitus ja asuntohallitus tekivät lopullisen päätöksen Marjajärven kuivattamiseksi peltomaaksi 19.8.1964. Kun tämän jälkeen valtioneuvosto myönsi työn suorittamiseksi tarvittavat määrärahat, alkoivat valmistelutyöt. Maanpinnan korkeussuhteet punnittiin ja kaivaustyöt alkoitettiin samana syksynä. Paikkakuntalaisia ja Kiikois-, Mouhikoura-, Kirkko- ja Koivuniemen järvien järjestely- ja Marjajärven pengerystyön kuivatuskuntien edustajia informoitiin tulevista toimenpiteistä syyskuun alkuviikkoina 1964. Valmistelutöiden päätyttyä kesällä 1967, laskettiin Marjajärvestä vedet ja maan kuvattaminen aloitettiin pumppaamalla järvenpohjan ojia tyhjiksi. Kesän viimeisenä kuukautena tuli järven pohja näkyviin ja se houkutteli paikalle runsaasti kahlaajia.


title: Marjajärvi (Sastamala)

text: Järven laskussa tulvien haitta-alueet jäivät pysyvästi kuiviksi ja uutta peltoalaa saatiin 314 hehtaaria lisää. Nämä maat annettiin järveä reunustaneiden maatilojen käyttöön. Marjajärven pumppaamo sijaitsee enstisen Kolusjoen suulla.


title: Marjajärvi (Sastamala)

text: Vanhasta joenuoman suusta on kaivettu järven syviä kohtia viivasuoraan seuraava johto-oja, joka kerää ja johtaa peltoalueen sadevedet etelään ja lopulta vanhaan Kolusjoen luusuaan sijoitetulle pumppaamolle. Entisen järven rantoja kiertävän kavannon sisävallia seuraa tie, mutta myös peltoalueen sisäosissa on tie. Sisäosan tien mutkassa on lähde ja pieni lammikko, jonne lähteen vesi kertyy. Koko järvialue jää 62,5 metrin korkeuskäyrän sisälle, joten peltoalue on sitä alempana.


title: Marjajärvi (Sastamala)

text: Suuria lintuja ruokailee alueella muutamia kymmeniä, mutta muuttoaikana peltoalue toimii lintujen levähdys- ja ruokailualueena. Parhaimmillaan havaitaan 100−200 joutsenta ja paljon hanhia.


title: Marjajärvi (Sastamala)

text: Vuoden 1747 von Rosenin Suomen kartassa Marjajärvi on kirjoitettu nimellä "Yllinenjerfvi" ja vuoden 1855−56 Kalmbergin kartastossa sen nimeksi oli kirjoitettu "Kikois Ylinenjärvi". Vuoden 1775 Eric Wetterstedtin kartassa Marjajärvi oli piirretty pinta-alataan suurempana kuin sen viereinen Kiikoisjärvi. Sama muoto esiintyy myös vuoden 1799 Turun maakuntakartassa. Myös Kalmbergin kartassa järvi oli suuri ja sillä oli siinä myös suuri saari. Vuoden 1863 C. W. Gyldénin piirtämässä Suomen yleiskartassa Marjajärven nimeksi on kirjattu "Kiikois Ylinenjärvi" ja sen läpi virtaavan joen nimeksi on merkitty "Kauvatsanjoki" koko Sääksjärven ja Mouhijärven välisellä matkalla. Muita käytettyjä nimityksiä ovat olleet "Hongistojärvi" (eteläisen talon mukaan) ja "Yli-Kiikoisjärvi".


title: Ihmisiä telineillä

text: Ihmisiä telineillä on Kalle Päätalon kirjoittama romaani. Vuonna 1958 Gummeruksen kustantamana julkaistu romaani on Päätalon esikoisteos.


title: Ihmisiä telineillä

text: Teos kuvaa Mammonalinnaksi nimetyn rakennustyömaan vaiheita erityisesti rakennusmestari Mauno Joensivun näkökulmasta.


title: Kirchamba

text: Kirchamba on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen varrella 20 kilometriä Diréstä koilliseen. Kunnassa on 2 800 asukasta (vuonna 2009).


title: Kirchamba

text: Kirchamban kunnan pinta-ala on arviolta 84 neliökilometriä. Se rajoittuu pohjoisessa Dirén piirin Tinguereguifin, idässä Danghan, etelässä Haïbongon ja lännessä Tienkourin kuntiin. Seutu kuuluu Saharan ja Sahelin siirtymäalueeseen. Sen läpi virtaa Niger ja sen haarajoki Gani. Tulva-aikaan tasangolle muodostuu järviä.


title: Kirchamba

text: Kuntaan kuuluu neljä kylää ja kolme paimentolaisryhmää. Asukkaat ovat songhaita, fulbeja, tuaregeja, sorkoja ja bambaroita. Vallitseva uskonto on islam.


title: Kirchamba

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkein viljelykasvi on riisi. Palveluihin kuuluu kaksi alakoulua ja terveysasema.


title: Maantieteellinen pituus ja leveys

text: Maantieteellinen pituus ja leveys viittaa seuraaviin:


title: Dennis Praet

text: Dennis Praet (s. 14. toukokuuta 1994) on belgialainen jalkapalloilija, joka edustaa Jupiler Pro Leaguessa pelaavaa RSC Anderlechtiä. Pelipaikaltaan Praet on hyökkäävä keskikenttäpelaaja. Hän on yksi Belgian lupaavimmista pelaajista.


title: Dennis Praet

text: Praet debytoi RSC Anderlechtin edustusjoukkueessa liigassa lokakuussa 2011 Lierse SK:ta vastaan tultuaan vaihdosta kentälle. Cupissa hän oli debytoinut jo kuukautta aiemmin. Vuonna 2014 hän teki sopimuksen Anderlechtin kanssa. Sopimus kestää vuoteen 2017 asti. Praet on voittanut Anderlechtin kanssa Belgian mestaruuden kausina 2011-2012, 2012-2013 ja 2013-2014.


title: Dennis Praet

text: Praet on edustanut Belgiaa eri nuorten maajoukkueissa. Hän pelasi vuosina 2012-2014 alle 21-vuotiaiden maajoukkueessa yhdeksän ottelua ilman maaleja. Belgian jalkapallomaajoukkueessa Praet debytoi marraskuussa 2014 ystävyysottelussa Islantia vastaan.


title: Haïbongo

text: Haïbongo on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen sivuhaaran varrella 15 kilometriä Diréstä itään. Kunnassa on 14 200 asukasta (vuonna 2009).


title: Haïbongo

text:
Haïbongon kunnan pinta-ala on arviolta 240,1 neliökilometriä. Se rajoittuu etelässä Dirén piirin Sareyamoun, lännessä Tienkourin ja pohjoisessa Kirchamban ja Danghan sekä idässä Gourma-Rharousin piirin Haribomon kuntiin. Seutu kuuluu Saharan ja Sahelin siirtymäalueeseen. Sen läpi virtaavat Niger, sen haarajoet Mayel Binga, Gania djindé ja Haoudjindé sekä joukko vadeja. Tulva-aikana tasangolle muodostuu järviä.
Kuntaan kuuluu 12 kylää ja kaksi paimentolaisryhmää. Asukkaat ovat etupäässä songhaita. Lisäksi on fulbeja, tuaregeja, belloja ja bozoja. Vallitseva uskonto on islam.


title: Haïbongo

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi ja durra. Kotieläimiä ovat naudat, vuohet, lampaat, aasit, hevoset ja kamelit. Maatalous kärsii lisääntyvästä kuivuudesta.


title: Haïbongo

text: Kulkuyhteydet ovat huonot varsinkin tulva-aikana. Palveluihin kuuluu kolme koulua ja terveysasema.


title: Ayoze Pérez

text: Ayoze Pérez Gutiérrez tai pelkästään Ayoze, (s. 23. heinäkuuta 1993 Santa Cruz de Tenerife, Kanariansaaret) on espanjalainen jalkapalloilija, joka edustaa Englannin Valioliigassa pelaavaa Newcastle Unitedia. Pelipaikaltaan Ayoze on hyökkääjä.


title: Ayoze Pérez

text: Teneriffalla syntyneen Ayozen kasvattajaseura on paikallinen CD Tenerife, jota hän edustikin ammattilaistasolla vuodet 2012–2014. Pelattuaan hyvin Segunda Divisiónissa Ayoze siirtyi kesällä 2014 Valioliigan Newcastle Unitediin. Valioliigadebyyttinsä ja samalla pääsarjadebyyttinsä hän teki elokuussa Manchester Cityä vastaan.


title: Ayoze Pérez

text: Ayoze on pelannut vuodesta 2014 myös Espanjan alle 21-vuotiaiden jalkapallomaajoukkueessa.


title: Kierrätystehdas

text: Kierrätystehdas on Helsingin Kaapelitehtaan Merikaapelihallissa ja sisäpihalla vuosittain järjestettävä kestävän elämäntavan ja ekologisen kulttuurin tapahtuma. Kierrätystehdas järjestettiin ensimmäisen kerran vuonna 2008.


title: Kierrätystehdas

text: Tapahtuman järjestämisestä vastaa nykyisin Kierrätystehdas ry, joka on perustettu lokakuussa 2010. Vuosina 2008-2010 järjestämisestä vastasi Helsingin kaupungin omistama Kiinteistö Oy kaapelitalo, jonka tehtävänä on Kaapelitehtaan ja Suvilahden kulttuurikeskusten tilojen vuokraus ja rakennusten peruskorjaaminen.


title: Kierrätystehdas

text: Tapahtuma sisältää tuo-tai-vie -periaatteella toimivan Ilmaistorin, ekologisia designtuotteita esittelevän Kauppatorin, jossa vuodesta riippuen on mukana 60-100 myyjää, työpajoja, lavaohjelmaa ja vaihtelevaa kierrätykseen ja ekologiseen elämäntapaan liittyvää ohjelmaa.


title: Kierrätystehdas

text: Kierrätystehtaan kävijämäärät ovat vaihdelleet seuraavasti.


Kierrätystehdas


title: Valvonta

text: Valvonta on käyttäytymisen, toiminnan tai muun muuttuvan tiedon seuranta, joka kohdistuu usein ihmisiin vaikuttamisen, käsittelyn, ohjauksen tai suojelun tarkoituksessa. Se voi käsittää seurantaa etäisyydeltä sähköisiä välineitä (kuten valvontakameroita) käyttäen tai sähköisesti välitetyn tiedon (kuten Internet-liikenteen tai puheluiden) sieppaamista. Se voi myös käsittää yksinkertaisia, suhteellisen matalan teknologian menetelmiä kuten henkilötiedustelua ja postin sieppaamista.


title: Valvonta

text: Valvonnasta on paljon hyötyä valtioille ja lainvalvontatahoille sosiaalisen kontrollin säilyttämisessä, uhkien tunnistamisessa ja seurannassa sekä rikosten estämisessä tai tutkinnassa. Valtioilla on nyt hallussaan ennennäkemätön kyky valvoa alamaistensa toimintaa erinäisten ohjelmien (esim. Total Information Awareness ja ADVISE), teknologioiden (esim. nopeat valvontatietokoneet ja biometriset ohjelmistot) ja lakien (esim. Communications Assistance for Law Enforcement Act) luomisen myötä.


title: Valvonta

text: Monet kansalaisoikeuksia ja yksityisyyttä puolustavat ryhmät (esim. Suomessa Electronic Frontier Finland; Yhdysvalloissa Electronic Frontier Foundation ja American Civil Liberties Union) ovat kuitenkin ilmaisseet huolen siitä, että kansalaisiin kohdistuvan valvonnan jatkuva kohottaminen voisi johtaa joukkovalvontayhteiskuntaan, jossa poliittiset ja/tai yksityiset vapaudet olisivat hyvin rajoitettuja (ellei täysin olemattomia). Tämänkaltaiset pelot ovat johtaneet lukuisiin oikeusjuttuihin (esim. Yhdysvalloissa "Hepting v. AT&T").


title: Valvonta

text: Suurin osa tietokonevalvonnasta käsittää Internetissä tapahtuvaa tiedonlouhintaa ja tietoliikenneanalyysiä. Esimerkiksi Yhdysvalloissa "Communications Assistance For Law Enforcement Act" -laki vaatii, että kaikki puhelut ja internet-liikenne (sähköpostit, tietoliikenne, pikaviestintä, ym.) on oltava helposti saatavilla liittovaltion lainvalvontavirastojen esteettömälle reaaliaikaiselle valvonnalle.


title: Valvonta

text: Internetissä on liian paljon informaatiota, jotta tutkijat voisivat manuaalisesti mennä kaiken läpi. Tämän takia käytetään Internetiä automaattisesti valvovia tietokoneita, jotka käyvät läpi suurimman osan siepatusta Internet-liikenteestä. Tietokoneet tunnistavat ja ilmoittavat tutkijoille liikenteestä, jonka ajatellaan olevan mielenkiintoista. Tunnistukseen käytetään tiettyjä sanoja ja lauseita, tietyillä verkkosivuilla vierailuja tai epäilyttävien henkilöiden tai ryhmien kanssa tehtyä viestintää. IAO:n, NSA:n ja FBI:n kaltaiset tiedustelupalvelut ovat käyttäneet miljardeja dollareita vuodessa ostamaan, kehittämään, asentamaan ja käyttämään Carnivoren, NarusInsightin ja Echelonin kaltaisia järjestelmiä tämänkaltaisen datan sieppaamiseen ja analysoimiseen.


title: Valvonta

text: Tietokoneet voivat olla valvonnan kohteita niissä säilytetyn yksityisen tiedon takia. Jos joku kykenee asentamaan ohjelmistoja tietokonejärjestelmään, he voivat helposti päästä käsiksi tähän dataan. Tämän mahdollistavia ohjelmistoja voidaan asentaa paikallisesti tai etäältä. Toinen tapa suorittaa tietokonevalvontaa, tunnettu nimityksellä "van Eck phreaking", käsittää tietokoneista emittoivan sähkömagneettisen säteilyn lukemisen jopa satojen metrien etäisyydeltä. NSA:lla on Pinwale -niminen tietokanta, johon se kerää suuria määriä sähköposteja sekä yhdysvaltalaisilta että ulkomaalaisilta.


title: Valvonta

text: Puhelinlinjojen virallinen ja epävirallinen salakuuntelu on laajalle levinnyttä. Esimerkiksi Yhdysvalloissa "Communications Assistance For Law Enforcement Act" -laki vaatii, että kaikkien puheluiden ja VoIP-yhteydenpitojen on oltava helposti saatavilla liittovaltion lainvalvontavirastojen esteettömälle reaaliaikaiselle valvonnalle. Kaksi merkittävää yhdysvaltalaista tietoliikenneyhtiötä – AT&T ja Verizon – ovat allekirjoittaneet sopimuksen FBI:n kanssa. Sopimus vaatii, että yhtiöt säilyttävät asiakkaidensa teletunnistetiedot tietokannoissa, jotka ovat helposti saatavilla tiedustelupalveluille ja joissa on helppo suorittaa tiedonhakuja. Vastineeksi yhtiöt saavat 1,8 miljoonaa dollaria vuodessa. Vuosien 2003 ja 2005 välillä FBI lähetti yli 140 000 tiedonpyyntökirjettä, jotka vaativat tietoliikenneyhtiöitä luovuttamaan informaatiota asiakkaidensa puhelu- ja Internet-historiasta. Noin puolet näistä kirjeistä vaativat tietoja Yhdysvaltain kansalaisista.


title: Valvonta

text: Agentteja ei vaadita seuraamaan suurinta osaa puheluista. Puheentunnistusohjelmistot luovat siepatuista keskusteluista tietokoneluettavaa tekstiä, joka sitten prosessoidaan automatisoiduissa analysointiohjelmistoissa. Ohjelmistot etsivät tiettyjä sanoja ja lauseita ja päättävät onko tarpeellista, että agentti kuuntelee puhelua. Tämänkaltaisia ohjelmistoja on kehittänyt IAO-tiedustelupalvelu sekä Verintin ja Narusin kaltaiset yhtiöt.


title: Valvonta

text: Yhdistyneessä kuningaskunnassa ja Yhdysvalloissa olevilla lainvalvonta- ja tiedusteluvirastoilla on käytössä teknologia, jolla on mahdollista käynnistää kännykän mikrofoni etäältä. Kännykän haltijan läheisyydessä tapahtuvia keskusteluja on näin mahdollista kuunnella salaa.


title: Valvonta

text: Matkapuhelimia käytetään usein myös paikannustietojen keräämiseen. Matkapuhelimen sijainnin (ja siten myös laitteen haltijan) voi helposti määrittää silloinkin, kun puhelin ei ole käytössä. Tähän käytetään multilaterointi-nimistä tekniikkaa, jolla lasketaan kuinka pitkään kestää ennen kuin puhelimen lähettämät signaalit saavuttavat lähistöllä olevat matkapuhelintornit. Tämänkaltaisten tekniikoiden laillisuus on ollut kyseenalaistettua esimerkiksi Yhdysvalloissa, jossa on annettu erityistä huomiota kysymykselle tuomioistuinten määräysten tarpeellisuudesta. Sprint-tietoliikenneyhtiön tilastojen mukaan, Yhdysvaltain liittovaltion lainvalvontavirastot ovat vaatineet kyseisen yhtiön paikannustietoja kahdeksan miljoonaa kertaa vuodessa.


title: Valvonta

text: Helsingin Sanomien vuonna 2014 tekemän selvityksen mukaan Suomen poliisi pääsee käsiksi epäiltyjen puhelinkeskusteluihin ja teletietoihin hyvin ylimalkaisilla hakemuksilla. Selvitys koski eräitä Helsingin käräjäoikeudessa julkisiksi tulleita telepakkokeinopäätöksiä vuosilta 2010–2013.


title: Valvonta

text: Valvontakameroita käytetään valvomaan alueita. Ne on usein yhdistetty tallennuslaitteeseen tai IP-verkkoon ja niitä voi tarkkailla esimerkiksi vartija. Kamerat ja tallennusvälineet olivat aikoinaan suhteellisen kalliita ja vaativat henkilökuntaa seuraamaan kuvamateriaalia. Nykyisin materiaalin analysoinnin on tehnyt helpommaksi automatisoidut ohjelmistot, jotka järjestävät kuvamateriaalin tietokantoihin sekä Viratin ja HumanID:n kaltaiset analysointiohjelmistot. Kuvamateriaalin määrä on myös huomattavasti pienempi liiketunnistimien ansiosta. Tunnistimien takia videota kuvataan vain silloin kun ne havaitsevat liikettä. Halpojen tuotantomenetelmien ansiosta, valvontakamerat ovat riittävän yksinkertaisia ja halpoja käytettäväksi kodin turvajärjestelmissä jokapäiväiseen valvontaan.


title: Valvonta

text: Yhdysvaltain Department of Homeland Security lahjoittaa miljardeja dollareita vuodessa paikallisille, valtiollisille, ja liittovaltiollisille virastoille nykyaikaisten valvontakameroiden asentamiseen. Esimerkiksi Chicagon kaupunki käytti hiljattain 5,1 miljoonaa dollaria asentamaan 250 ylimääräistä valvontakameraa sekä yhdistämään nämä ja entuudesta olevat yli 2 000 kameraa keskitettyyn seurantakeskukseen osana "Operation Virtual Shield" -nimistä operaatiota. Chicagon kaupunginjohtaja Richard Daley sanoi vuonna 2009, että Chicagolla tulee olemaan valvontakamera jokaisen kadun nurkalla vuoteen 2016 mennessä.


title: Valvonta

text:
Osana Kiinan "Golden Shield Project" -nimistä hanketta, useat yhdysvaltalaiset yhtiöt (mukaan lukien IBM, General Electric ja Honeywell) ovat tehneet läheistä yhteistyötä Kiinan hallituksen kanssa asentamaan miljoonia valvontakameroita ympäri Kiinaa. Hankkeeseen sisältyi myös kehittyneiden videoanalysointi- ja kasvojentunnistusohjelmistojen käyttöönotto. Laitteet voivat näin tunnistaa ja seurata ihmisiä minne tahansa he menevät. Laitteet tulevat olemaan yhdistettynä keskitettyyn tietokantaan ja seurantakeskukseen, joka tulee hankkeen valmistuttua sisältämään kuvan jokaisesta Kiinassa olevasta 1,3 miljardista ihmisestä. Hanketta johtavan "Information Security Technology" -viraston johtaja Lin Jiang Huai on sanonut, että Yhdistyneen kuningaskunnan ja Yhdysvaltojen järjestelmät olivat "Golden Shield" -hankkeen inspiraatio.
Yhdysvaltain asevoimien tutkimusorganisaatio (DARPA) rahoittaa "Combat Zones That See" -nimistä tutkimusohjelmaa, jonka tavoitteena on yhdistää kaupungissa olevat valvontakamerat keskitettyyn seurantakeskukseen, tunnistaa ja seurata henkilöitä ja ajoneuvoja sekä ilmoittamaan "epäilyttävästä" toiminnasta (esimerkkeinä käsien heiluttaminen, vilkuilu ja ryhmässä seisominen).


title: Valvonta

text: Tammikuussa 2001 järjestetyssä Super Bowl XXXV -tapahtumassa Yhdysvalloissa, Floridan poliisit käyttivät Identix -nimisen yhtiön FaceIt -nimistä kasvojentunnistusohjelmistoa skannaamaan yleisöä mahdollisten rikollisten tai terroristien varalta. Järjestelmä tunnisti 19 henkilöä, joilla oli vireillä olevat pidätysmääräykset.


title: Valvonta

text: Valtiot usein väittävät alustavasti, että kameroita tullaan käyttämään liikenteen valvontaan, mutta monet päätyvät käyttämään niitä yleiseen valvontaan. Esimerkiksi Washington (DC) -kaupungissa, 5 000 valvontakameraa asennettiin liikenteen valvonnan tarkoituksessa. Asentamisen valmistuttua "Metropolitan Police Department" -poliisitoimelle annettiin lupa suorittaa "päivittäistä seurantaa" kameraverkostolla.


title: Valvonta

text: Jotkut ovat esittäneet, että julkisia alueita valvovien keskitettyjen valvontakameraverkostojen kehittyminen – yhdistettynä ihmisten valokuvia ja henkilöllisyyksiä (biometrinen data) sisältäviin tietokantoihin ja kykyyn seurata ihmisten liikkeitä kaupungissa ja tunnistamaan kenen kanssa he ovat olleet tekemisissä – aiheuttavat riskin kansalaisvapauksille. Esimerkki tämänkaltaisesta verkostosta on Trapwire.


title: Valvonta

text: Yksi yleinen tapa harjoittaa valvontaa on rakentaa sosiaalisista verkoista karttoja, jotka perustuvat Facebookin, MySpacen ja Twitterin kaltaisista yhteisöpalveluista kerättyyn dataan ja teletunnistetietojen perusteella tehtyyn tietoliikenneanalyysiin. Näistä sosiaalisista verkostoista tehdyistä "kartoista" sitten louhitaan tietoa. Saatuun tietoon voi sisältyä henkilön kiinnostuksen kohteet, ystävyydet ja kytkökset, halut, uskomukset, mielipiteet ja harrastukset.


title: Valvonta

text: Monet DARPA:n, NSA:n ja DHS:n kaltaiset virastot ovat panostaneet voimakkaasti sosiaaliseen verkostoanalyysiin liittyvään tutkimustyöhön. Yhdysvaltain tiedusteluyhteisö uskoo, että suurin uhka Yhdysvalloille tulee hajautetuista, johtajattomista ja maantieteellisesti hajallisista terroristi-, ääri- ja toisinajattelijaryhmistä. Näiden kaltaiset uhat ovat helposti torjuttavissa löytämällä verkoston tärkeät solmut ja poistamalla ne. Tämän suorittamiseen tarvitaan yksityiskohtainen kartta verkostosta.


title: Valvonta

text: Northeastern University -yliopistossa nykyaikaista sosiaalista verkostoanalyysiä tutkinut Jason Ethier on sanonut IAO:n kehittämästä "Scalable Social Network Analysis Program" -hankkeesta näin:


title: Valvonta

text: AT&T -tietoliikenneyhtiö kehitti "Hancock" -nimisen ohjelmointikielen, jolla on mahdollista seuloa valtavia teletunnistetietoja ja Internet-liikennetietoja sisältäviä tietokantoja. Seulonnan seurauksena voidaan tunnistaa "intressiyhteisöjä" – ryhmiä, jotka soittavat toisilleen usein tai vierailevat säännöllisesti tietyillä verkkosivuilla. AT&T kehitti järjestelmän alun perin "markkinointitutkimusta" varten. FBI on kuitenkin säännöllisesti vaatinut tämänkaltaista tietoa tietoliikenneyhtiöiltä ilman tuomioistuinten määräyksiä ja tallentanut kaiken heidän saaman datan omiin tietokantoihin, huolimatta siitä oliko saadusta tiedosta hyötyä tutkimuksissa.


title: Valvonta

text: Jotkut ihmiset uskovat, että yhteisöpalveluiden käyttö on "osallistuvan valvonnan" muoto, jolloin näiden verkkosivujen käyttäjät periaatteessa harjoittavat itsensä valvontaa julkaisemalla yksityisiä tietoja paikoissa, joissa yritykset ja valtiot voivat nähdä sen. Noin 20% työnantajista sanoivat vuonna 2008, että he käyttävät yhteisöpalveluita keräämään tietoa tulevista ja nykyisistä työntekijöistä.


title: Valvonta

text: Biometrinen valvonta viittaa mihin tahansa teknologiaan, joka mittaa ja analysoi ihmisten fyysisiä ja/tai käytöksellisiä ominaisuuksia todentamisen, tunnistamisen tai seulonnan tarkoituksessa. Esimerkkejä fyysisistä ominaisuuksista ovat sormenjäljet, DNA ja kasvojen piirteet. Esimerkkejä suurimmaksi osaksi käytöksellisistä ominaisuuksista ovat askellaji (ihmisen kävelytyyli) ja ääni.


title: Valvonta

text: Kasvojen tunnistamisessa käytetään ihmisten kasvojen piirteiden ainutlaatuista kokoonpanoa heidän tunnistamiseen, yleensä valvontakameran kuvaamasta videosta. Yhdysvaltain DHS ja DARPA ovat panostaneet voimakkaasti kasvojen tunnistamiseen liittyvään tutkimustyöhön. DARPA:n "Information Processing Techniques Office" -yksikön "Human Identification at a Distance" (HumanID) -niminen ohjelma kehitti teknologioita, jotka kykenivät tunnistamaan henkilön 150 m:n etäisyydeltä kasvojen piirteiden perusteella.


title: Valvonta

text: Affektiiviseen tietojenkäsittelyyn perustuvassa käytöksellisessä biometriikassa käytetään tietokoneita tunnistamaan ihmisen tunnetilan heidän ilmeen, puheen nopeuden, äänensävyn ja -korkeuden, ryhdin ja muiden käytöksellisten ominaisuuksien perusteella. Näin voidaan tehdä esimerkiksi katsomaan vaikuttaako henkilö "epäilyttävältä" (ympärille vilkuilu, "jännittyneet" tai "vihaiset" ilmeet, käsien heiluttaminen, ym.).


title: Sally (elokuva)

text: Sally on yhdysvaltalainen mykkäelokuva vuodelta 1925, jonka on ohjannut Alfred E. Green. Se on lajityypiltään romanttinen komedia ja pääosassa esiintyy Colleen Moore. Elokuvan tuottajana toimi Mooren silloinen aviomies John McCormick. Kuvausten aikana Moore tapasi ohjaaja Mervyn LeRoyn, jonka kanssa hän ystävystyi ja joka ohjasi hänen elokuvansa "Atlanttiseikkailu" vuonna 1928. "Sally" perustuu alun perin Marilyn Millerille tehtyyn samannimiseen musikaaliin ja se sai laajaa menestystä Yhdysvalloissa. Muita rooleja esittävät mm. Lloyd Hughes, Leon Errol ja Eva Novak. Elokuva on kadonnut.